Набирамни нега Хориж тилли мактабга бермадим? – HURRIYAT\nНабирамни нега Хориж тилли мактабга бермадим?\nБир замон ўтди-да…\nНегадир набираларимни бошқа тилли мактабга бергим келмади. Балки уларга ўзим “Ўзбек халқ эртаклари” китобини ҳар кеч ётар олди ўқиб берганимми ёки халқимизнинг қадимдан яшаб келаётган урф-одатлари, қадриятлари руҳида тарбия қилганим бўлдими, хуллас, ота-онасининг оёқ тираб олганига қарамай, ўзимизнинг она тилида ўқитиладиган мактабга олиб бордим.\n“Оббо, намунча она тилидаги, деб урғу беряпсиз”, деб айтадиганлар ҳам топилади. Улар боласини келажакда чет элда ўқишини, ишлашини хоҳлайдиганлар. Чунки бизда олий маълумотли дипломга эга кадрларнинг ҳаммаси ҳам ишли эмас, кўпи тижоратчи, бизнесмен, бозорчи бўлиб кетишаяпти. Буни мен ҳам тушунаман, аммо набирам, биринчи навбатда, ўз она тилини пухта ўргансин, сўнг, майли, истаган хорижий тилини ўрганса, қўллаб-қувватлайман.\nАхир, бирор юмуш билан хорижга борганда ўзбек маданиятини, маънавиятини кўрсата билмаса, набираларим миллатимиз, ватанимиз ғурурланадиган инсон бўла олишадими? Мени кўпроқ мана шу масала ўйлантиради.\nБунинг устига, уларга ўлкамиз табиати, хушманзара масканлари, гулу гиёҳлари, ўту дарахтлари ҳақида ўзим тўлқинланиб ҳикоя қилганман. Уларнинг сўз бойлиги ёшига нисбатан анча баланд. Аллақачон мантиқий фикрлашга, ҳар бир нарсага муносабат билдиришга ўрганишган. Сўзларнинг рангини, кучини ҳис қилишади. Мени яна бир жиҳат ўйлантиради, советлар, яъни илмий атеизм авж олган даврда ана шундай кўр-кўрона эргашиш натижасида баъзи илмли, зиёли олимлар ўзгага тобе бўлиб қолганди. Бунинг таъсири ҳалигача сезилади. Айниқса, она тилимизга муносабат аксар зиёлиларда ҳаминқадарлиги шундандир…\nДемак, биз, аввало, ўзлигимизни, миллатимиз шаънини биринчи ўринга қўйишимиз улуғ аждодларимиз олдидаги ҳам қарзимиз, миллатимиз оналари олдидаги ҳам фарзимиздир.\nТилим-тилим бўлган тилим\nҲали эсимда, ўтган асрнинг 70-йиллари эди, мен 7-, ё 8-синфда ўқирдим. Куз кунларининг бирида отам ишдан жуда хафа бўлиб қайтдилар. (У киши колхозда агроном бўлиб ишласалар-да, чинакам адабиёт ихлосманди эди. Уйимизда каттагина кутубхонамиз бўлиб, отам биздан у ердаги китобларни ўқишни талаб қилардилар). Колхозга қайсидир илмий текшириш институтидан бир гуруҳ тадқиқотчилар ҳашарга келишганди. Улар орасида бир таниқли адибнинг ўғли ҳам бор экан. Отам унга отаси томонидан ёзилган, ўша йиллари жуда машҳур бўлган драмасини роса мақтабди. “Биласизми, мен шу драмани қайта-қайта ўқийман. Драма қаҳрамонларининг сўзлари ёд бўлиб кетган”, дебдилар ҳаяжон билан.\nШунда бўлажак олим йигит пинак бузмай:\n— Ҳа, бу ҳақда менга кўп айтишган. Лекин мен рус мактабида ўқиганман, олий маълумотни ҳам русий забон талабалар орасида ўқиб олганман, тўғрисини айтсам, дадамнинг ижодини унчалик тушунмайман, — деган экан рус тилида…\nОтам ўзича тушунтирибди: “Билиб қўйинг, агар сиз она тилингизни қадрламасангиз, отангиз меҳнатини ҳурмат қилмасангиз олим бўлишингиз мумкин, лекин одам бўлолмайсиз. Бу ҳаётда қадрингиз ҳам бўлмайди”. Хафалиги тарқамаган отам мен ва укаларимга дона-дона қилиб: “Нега олим йигит мен русчада ўқидим, рус шоирларининг шеърларини яхши биламан, деб мақтанади-ю шу маҳоратини амалда исботламайди. Нега халқининг севимли ижодкори бўлган хатто отасининг шеърларини рус тилига ўгиришга, уни русчада қандай жаранглашини билишга ҳаракат қилмайди?! Чунки у ўз миллатини севмайди. Миллатга муҳаббат эса аввало она тилидан бошланади”, дедилар.\nАтиест бўлишимга бир баҳя қолганди…\nТақдир тақозоси билан партия сафига ўтасан дейишди. Негадир зиёлиларнинг коммунистлар сафига ўтиши деҳқонлар, пахтакор, чорвадорларга нисбатан бирмунча қийин кечарди. Бош муҳарриримизнинг тавсияси билан мен ана шу “бахтга” сазовор бўлишимга бир баҳя қолганди. Қабул ҳайъатининг кўпчилиги ўзбеклар экан, лекин қабул рус тилида ўтди. Мен русчани унчалик билмасдим, ахир бутун ҳаётим ўзбек маҳалласида ўтган бўлса, сўзлашув ўзбекча бўлса, ўрганганинг ҳам эсдан чиқаркан, русча жумлаларни бузиб гапиришга эса уялдим, одоб билан айтганда, ҳар тугул рус миллатини, рус тилини ҳам ҳурмат қилиш керак. Мен саволларга ўзбек тилида жавоб бермоқчи эканимни айтдим. Аммо ҳайъат аъзолари рози бўлишмади. “Сиз зиёлисиз. Жамиятнинг авангард қатламига аъзо бўляпсиз. Нега энди ўзбекча жавоб бермоқчисиз? Агар рус тилини яхши билмасангиз, сизга муҳлат берамиз, ўрганиб келасиз”, дейишди.\nКейин англаб етдимки, Ўзбекистонда ўзбекча гапиришни қолоқлик деб биладиган “авангардлар” сафида бўлишим — гўё саратонда қалин қорни орзу қилишдек гап экан…\nГап келганда эслагим келди, қишлоғимиз Чирчиқ дарёсининг ўнг соҳилида жойлашган бўлиб, шоличиликка жуда қулай эди. Колхозимиз раиси Туроб ота қўшни “Политотдел” колхозининг (хўжаликнинг номини қаранг! М.Ҳ.) раиси билан келишиб, бир нечта корейс деҳқонлари оиласини қишлоғимизга кўчириб келди. Уларнинг иккитаси дала шийпонига, қолганлари хонадонларга жойлаштирилди. Тўртта фарзанди бор корейс оиласи бизнинг уйга кўчиб келди. Оила бошлиғи Игор амаки ҳам, унинг хотини Лё хола ҳам жуда болажон, самимий одамлар экан. Ўзбек онам русчани, Лё хола ўзбекчани билмайди. Лекин амаллашиб имо-ишоралар билан гаплашишади. Онам унга нон ёпиш, манти пиширишни ҳам ўргатди. Буни қарангки, Лё хола (ойим уни Лолахон дердилар) бир йилга қолмай ўзбек тилини ўрганиб олди. Чунки унда ўзбек тилини ўрганишга иштиёқ баланд эди. Бу унга одамлар билан муомала қилиши, шу қишлоққа эл бўлиши учун жуда зарур эди.\nШу ўринда бир умр шу ерда яшаб, ишлаб, Ўзбекистоннинг сувини ичиб, бор ноз-неъматлари-ю марҳаматларидан баҳраманд бўлиб яшаган, яшаётган айрим ўзга миллат вакиллари ўзбекча сўзлашишни гўё ор деб билишадими? “Билмайман”, дейишдан эса асло уялишмайди.\nБунга ўзимиз ҳам қисман айбдормиз. Бир гуруҳ одамнинг ичида бошқа миллат кишисини кўрсак ё мажлисларда улардан бири бўлса, билсак-билмасак, ўлиб-тирилиб унинг тилида гапиришга ҳаракат қиламиз. Биз бундай мутеликдан қачон қутуламиз?!\nҲа, бизлар шунчалар бағрикенг одамлармиз-да.\nАммо… буни улар шундай тушунишармиди, бағрикенглик деб билишармиди. Йўқса, 50 йил шу заминда яшаб бор-йўғи “Ассалому алайкум”ни ўрганишмасмиди?!\nҲайрият, йигирманчи асрнинг сўнгги йилларида “Эл нетиб топгай мениким, мен ўзимни топмасам” байтининг мағзини чуқур англаб етган миллатимиз зиёлилари уйғонди. Ўзбекистонда ўзбек тилига давлат тили мақоми берилиши учун астойдил киришилди. Юрт бирлашиб пуф деса шамол туради, деганидай, 1989 йил 21 октябрда ўзбек тилига Давлат тили мақоми берилди.\nҲа, мақом берилди, аммо… Ўзбекистон фуқароларининг ҳаммаси бирдай ўзбек тилини ўрганиб олди, десак яна хато қилган бўламиз. Бунинг учун биз кутгандан кўра кўп вақт керак бўляпти. Президентимиз Шавкат Мирзиёев масаланинг туб моҳиятини ҳисобга олган ҳолда 2019 йил 21 октябрь куни “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида”ги Фармонга имзо чекдилар. Фармонга биноан давлат тилини ривожлантириш департаменти ташкил этилди. 2020-2030 йилларда ўзбек тилини ривожлантириш ҳамда тил сиёсатини такомиллаштириш концепцияси ва давлат дастури лойиҳасини ишлаб чиқишга кўрсатма бердилар.\nБаъзи расмий идоралар хизмат хатларини энди фақат ўзбек тилида юборадиган бўлишади.\nТарихдан маълумки, нафақат тил билган эл билади, балки дунё шоҳсупасини забт этишда ҳам хорижий тилларни билиш муҳим аҳамиятга эга. Алишер Навоий ҳазратлари, Садриддин Айний, Чингиз Айтматов сингари адиблар икки тилда ижод қилиб, юксак натижаларга эришганини биламиз. Яна шуни ҳам айтиш керакки, уларнинг бунданда юксак ютуғи, аввало, ўз она тилини яхши билганида, миллий урф-одатлар, қадриятларни чексиз ҳурмат қилганида билинди.\nМени ҳайратлантиргани, кеча телевизорда инглиз тилига ихтисослашган боғча тарбияланувчиларини кўрсатишди. Энди тили чиқа бошлаган, ҳали она тили нима, чет тили нималигини англаб етмаган болакайлар инглизча сўз ва ибораларни, шеърларни инглизона хатти-ҳаракатлар билан айтишаяпти. Аммо мухбирнинг саволларига инглизчалаб бийрон-бийрон жавоб берган болалар ўзбекча иккитагина сўзни ҳам, баъзи бир эстрада юлдузларимизга ўхшаб, қийналиб талаффуз қилишди. Мухбирнинг: “Нега болангизни хорижий боғчага бердингиз?”, деган саволига ёшгина ота гўё фахр билан: “Болам келажакда бахтли яшашини, хорижда ўқиб-ишлашини истайман”, дейди.\nЭнди айтингчи, ҳам ўзга тилда гапириб, ҳам фикрлайдиган, бегона миллат табриясини олаётган болани тўлақонли ўзбек фарзанди, дея оласизми? Ахир, болалигидан унинг онгида инглиз таълим ва тарбияси берилади. Уйда ҳам тилни яхши ўрганади деб имкон қадар ҳамма билса-билмаса ажнабий тилда гапиришга ҳаракат қилади. Мактабда ҳам уни тушунадиган, у билан “чуғурлашадиганлар” ўзга “тилчилар”.\nБалки сиз эшитгандирсиз, чет элга кетиб, у ердан “жаннат топган” бирор одам бормикин?! Ёки хорижнинг меҳри қалбига ўрнашиб, Ўзбекистонга қайтиб келмаётган ёшлар бугун камми?! Афсуски, улар миллатнинг қадрига ета олмаганлар, чунки гўдакликда қалбига миллат қадри сингдирилмаган. Аслида ҳам миллат қадри қалбга она тили орқали сингади-да…\nРостини айтсам, мен ҳам набираларимнинг хорижий тилларни ўрганиши тарафдориман. Бу бугунги давр, тараққиёт талаби. Бироқ, у аввал ўз она тилисини яхши ўзлаштирсин, сўнг миллат қадриятларини ўргансин, кейин ўзи хоҳлаган хорижий тилни билиб олса, бу миллатнинг ютуғи бўлади.\nҲозирги кунда тил ўрганиш ўта қийин иш эмас, ҳар қадамда ўқув курслари, тил марказлари, эълонлар ҳам антиқа: “Уч ойда чет тилини она тилингиздан ҳам аъло ўргатамиз, бўлмаса пулингизни қайтариб берамиз!” Демак, ёшларнинг тил ўрганиши учун барча қулайликлар яратилган.\nБугун сиз ўз она тилингизда ўқиётган Достоевскийни ўзбекчада сўйлатган Иброҳим Ғафуров, Антон Чеховни кўзойнагини олиб ўзбекка айлантирган Абдулла Қаҳҳор, Толстойдек рус адабиёти кўзгусини ўзбек ойинасида ўзиданда тиниқроқ акс эттирган Холида Аҳроровалар ҳам ҳеч қандай хорижий мактабни тугатмаганди. Улар бу тилни, кейинчалик қизиқиш, адабиётга ҳурмат туфайли чуқур ўрганишганди.\nҲа, хоҳиш бўлса ҳар қандай ёшда тил ўрганиш мумкин.\n« Абдулла Қодирийнинг қайтиши\nКаспийдай жўшқин оҳанг »


Оҳангарон туманида пиёдани уриб юборган ҳайдовчи қидирилмоқда » Muzlik.uz - O‘zbekiston yangiliklari\n2 декабрь куни тахминан соат 05:00 ларда номаълум шахс бошқарувидаги транспорт воситасида Оҳангарон тумани ҳудудидан ўтувчи «Тошкент-Олмалиқ» автомобиль йўлининг 6- километрида пиёда 53 ёшли А.В.ни уриб юборган, дея хабар қилди Ўзбекистон ИИВ ҳузуридаги Тергов департаменти. Ҳайдовчи жабрланувчига биринчи тез тиббий ёрдам кўрсатмасдан уни хавф остида қолдириб ҳодиса жойидан яширинган. Оқибатда А.В. йўл-транспорт ҳодисаси содир бўлган жойида вафот этган. Ҳодиса содир бўлган жойни кўздан кечириш жараёнида оқ рангли транспорт воситасининг олд бампер қисми ва бошқа бўлаклари топилган. Мазкур ҳолат юзасидан Оҳангарон туман ИИБ ҳузуридаги Тергов бўлими томонидан Жиноят кодексининг 266-моддаси 2-қисми (одам ўлимига олиб келган, транспорт воситалари ҳаракати ёки улардан фойдаланиш хавфсизлиги қоидаларини бузиш) ва 117-моддаси 2-қисми (хавф остида қолдириш одам ўлишига сабаб бўлса) билан жиноят иши қўзғатилган. Олиб борилаётган дастлабки тергов ҳаракатлари жараёнида, тегишли экспертизалар тайинланган, ушбу ЙТҲни содир этган транспорт воситаси ва унинг ҳайдовчисини аниқлаш мақсадида тезкор қидирув тадбирлари ўтказилмоқда. "Газета.uz"да реклама Ушбу ҳолатни кўрган воқеа шоҳидлари ёки унинг қатнашчилари ҳақида бирон-бир маълумотга эга бўлганлардан ҳудудий ИИБларга (Тел:0−370−762−41−21; 0−370−762−41−22; 71−231−46−26) хабар бериш сўралди. Фото: MY5 телеканали. Аввалроқ, 8 ноябрь куни тахминан 2:05 да Жиззах вилоятининг Ғаллаорол туманидан ўтувчи «Тошкент-Термиз» автойўлининг 1033- километрида бир нечта автомобиль йўл четида ётган аёлни босиб ўтган. Бу ҳақда MY5 хабар қилди. Аввалига маст ҳолатда бўлган аёл кишини (1997 йилда туғилган) Isuzu юк машинаси босиб кетади. Ҳайдовчи бир неча метрдан сўнг машинани тўхтатади, бироқ гувоҳлар йўқлигида ёрдам кўрсатмасдан ҳодиса жойидан яширинади, деди ЙҲХБ ходими. Сўнгра аёлни яна бир нечта автомобиль босиб кетади. Самарқанд вилоятининг Нарпай туманида яшовчи юк автомобили ҳайдовчиси (1966 й. т.) 8−10 метр масофада қизил буюм кўргани, бироқ унинг одам эканини билмаганини маълум қилди. Ғаллаорол тума ИИБ мазкур ҳолат юзасидан Жиноят кодексининг 266-моддаси 2-қисми ва 117-модда 2-қисми билан жиноят иши қўзғатди. Тергов ҳаракатлари олиб борилмоқда.\nПиёданинг ўлимига сабабчи бўлиб, воқеа жойидан қочган ҳайдовчи қўлга олинди\nПиёдани уриб, ўлимига сабабчи бўлиб, воқеа жойидан қочган ҳайдовчи қидирилмоқда


Ўзбекистон ва Латвия Рига портида қўшма корхона ташкил қилиш бўйича келишувга эришди\n12:41 / 11.11.2015\nЎзбекистон бизнес-логистика ривожи уюшмаси ва Латвия стивидор компаниялари уюшмаси Рига портида қўшма корхона ташкил қилиш бўйича келишувга эришди. Бу ҳақда уюшма президенти Улдис Папанс баёнот берди.\nУшбу келишув доирасида томонлар қўшма корхона лойиҳасинининг техник-иқтисодий асосланиши ва молиялаштирилиши борасида иш олиб боради.\n“Биз Рига эркин порти ҳудудида қўшма корхона, хаб ташкил этишни таклиф қилмоқдамиз. Бу Ўзбекистон экспортчиларининг Европа бозоридаги позицияларининг мустаҳкамланишига олиб келади”, - таъкидлади Папанс.\nБундан ташқари, агентлик суҳбатдоши 2015 йилда икки давлат ўзаро транзит салоҳиятини ошириш борасидаги ишларни янада фаоллаштирганини эслатиб ўтди.


Жамият 18:06 / 05.08.2020 1352\nАОКАда бўлиб ўтган матбуот анжуманида Коронавирусга қарши курашиш штаби аъзолари, Соғлиқни сақлаш вазирлиги мутасаддилари томонидан коронавирус билан боғлиқ бугунги вазият ва даволашнинг янги стратегияси бўйича маълумот берилди.\nТадбирда уй шароитида беморда бош оғриғи, иситма каби коронавирус белгилари сезилса, уйга мобил бригадаларни чақириш белгилаб қўйилгани, бундай бригадаларнинг қўлида қандай тиббиёт анжомлари ва дори воситалари бўлиши кераклиги айтилди.\n«Махсус мобил бригада 3 нафар мутахассисдан иборат бўлади: инфекционист, умумий амалиёт шифокори, заруратга қараб ёки эпидемиолог, ёки Санитария эпидемиологик осойишталик маркази ходими бўлади. У бевосита намуна олиш учун бригада қўшилган.\nУлар бирламчи тиббий кўрик ва тез ёрдам мақсадида келади. Бунда албатта иситмани ўлчаш, ўпкани эшитиш учун фонендоскоп, пульсоксиметр ва қон босими ўлчаниши керак. Бу бирламчи тиббий ёрдамнинг биринчи тамойиллари.\nМобил бригаданинг қўлида махсус сумка мавжуд. Сумкада худди «103»да бўлгани каби тез тиббий ёрдам дори воситалари, фақат озгина қисқартирилган шаклда.\nҲар бир клиник белги, шикоятга тўғри келадиган дори воситалари киритилган. Агар мобил бригада ташриф буюрганидан кейин Covid-19’га оид клиник белгилар аниқланса, беморга махсус дори воситалари солинган қути берилади. У белгиларсиз ёки енгил кечувчи амбулатор шароитда даволанадиган беморларга тавсия этилган дори воситалари.\nБу дори воситалари ҳукумат томонидан сотиб олиняпти. Бемор бунинг учун пул сарфламайди. У бепул. Ҳукумат томонидан даволаш учун тақдим этилаётган дорилар тўплами», деди Коронавирусга қарши курашиш штаби аъзоси Лазиз Тўйчиев.


Йигитали Мамажонов «съёмка» вақтида жиддий жароҳатланди — видео - ShouBiz.uz\nЯнгиликлар 15:21 | 17.5.22\nАввалроқ Йигитали Мамажонов Муқаддас Саъдуллаевани севиши ёлғонлиги ҳақидаги миш-мишларга ойдинлик киритганди. Муқаддас Саъдуллаева Instagram саҳифасида кузатувчилари билан савол-жавоб ўтказган. Шунда унга обуначиларидан бири эри уни яхши кўрмаслиги, шунга қарамай, Муқаддас ундан воз кечмаётганини айтган. Актриса эса унга қуйидагича жавоб берган.\n«Сизга ким айтди? Мен у мени севади деб ярашиб юрибман. Қаранг билмаган эканман», — деб ёзади Муқаддас Саъдуллаева.\nОтасининг вафотидан сўнг Муқаддас Саъдуллаева Йигитали Мамажонов билан урушиб қолганди. Актрисанинг сўзларига кўра, Йигитали Мамажонов отаси вафот этганининг тўртинчи кунидан сўнг ишга чиқиб кетган. Муқаддас Саъдуллаева аёлининг дили оғриса, эркакка бир тийинлигини айтди.


29.07.2021 21:11 0 3646\nСурхондарё вилояти Денов тумани Оқтом маҳалласида яшаган Ҳасан Хушматов исмли фуқаро ички ишлар органлари ходимлари томонидан мажбурлаб олиб кетилиб, қийнаб ўлдирилгани ҳақидаги хабарга Олий Мажлис Сенати Мудофаа ва хавфсизлик масалалари қўмитаси раиси Қутбидин Бурханов муносабат билдирди.\nМуносабатда қуйидагилар маълум қилинган:\n2021 йил 10 июль куни Денов тумани Охтом маҳалласида фуқаро Ю.Хушматов туман ички ишлар органларига акаси Х.Хушматов яшаш уйида жанжал қилиб тинчлигини бузаётганлиги ҳақида хабар берган.\nТуман ИИБ профилактика инспектори С.Пардаев Х.Хушматовнинг яшаш хонадонига ёрдамчилари Х.Шералиев ва Т.Фармоновлар билан бориб, Х.Хушматовни туман ИИБга ўз бошқарувида бўлган «LADA X-RAY» русумли автомашинасида олиб келаётганда маст ҳолат бўлган Х.Хушматов фаол қаршилик кўрсатган. Х.Хушматовни тинчлантириш мақсадида профилактика инспектори ёрдамчилари Х.Шералиев ва Т.Фармонов ўз ваколатлари доирасидан чиқиб бир неча марта уриб, тан жароҳати етказган.\nТан жароҳатлари билан касалхонага ёткизилган Х.Хушматов 2021 йилнинг 11 июль куни соат 10:00 ларда Шўрчи туман тиббиёт бирлашмасида вафот этган.\nМазкур ҳолат юзасидан Денов тумани прокуратураси томонидан 2021 йил 11 июль куни Х.Шералиев ва Т.Фармоновларига нисбатан Ўзбекистон Республикаси ЖКнинг тегишли моддалари билан айблов эълон қилиниб, жиноят иши қўзғатилган.\nХ.Шералиев ва Т.Фармоновларига нисбатан Жиноят ишлари бўйича Денов туман судининг 2021 йил 12 июлдаги ажрими билан «қамоққа олиш» тарзидаги эҳтиёт чораси қўлланилган.\nДастлабки тергов давомида марҳум Х.Хушматовнинг ўлимига сабаб бўлган барча ҳолатлар ва алоқадор шахслар атрофлича текширилиб, ҳуқуқий баҳо берилади. Ҳозирги кунда мазкур жиноят иши бўйича дастлабки тергов ҳаракатлари вилоят прокуратураси томонидан олиб борилмоқда.\nТергов жараёнлари якуни бўйича қўшимча ахборот тақдим этилади.\nЎзбекистон Республикаси Олий Мажлиси Сенати Мудофаа ва хавфсизлик масалалари қўмитаси мамлакатимизда қонун бузилиш ҳолатининг ҳар қандай кўринишига муросасиз эканлигини яна бир бор эслатиб ўтади.\nСенат ИИБ Сурхондарё қийноқ\nҲодиса 12/09, 19:18


“Қитъалар жанги”да Осиё жамоаси асосини ўзбекистонликлар ташкил этади\nХалқаро бокс ассоциацияси ҳамда профессионал боксга алоқадор қатор спорт жамоалари ҳамкорлигида жорий йилнинг июнь ойида Россия пойтахти Москвада «Қитъалар жанги» номли бокс мусобақалари ташкил этилади.\nМазкур бокс оқшомида Америка, Африка, Осиё қитъаси ҳамда Россия терма жамоаси негизида шакллантирилган 2 та жамоа қатнашиши режалаштирилмоқда.\nШу муносабат билан Осиё терма жамоаси мураббийлигига сайланган Ўзбекистон терма жамоасининг тажрибали мураббийи Равшан Ходжаев билан мазкур бокс мусобақаси хусусида суҳбатлашдик.\n– Бундай ўзига хос мусобақанинг ўтказилаётганлиги яхши. Сизнинг Осиё жамоасига мураббийликка танланишингиз ўзбекистонлик бокс тренерларининг қитъадаги обрўйидан далолат. Шундай эмасми?\n– Бу катта масъулият. Осиёдаги бошқа давлатлар олдида ўзига хос жавобгарлик ҳам бор. Шунинг учун бор имкониятимиз ва иқтидоримизни ишга солган ҳолда қитъа жамоасининг ғалабасини таъминлашимиз керак. Мусобақалар бир қатор хорижий телеканаллар орқали намойиш этиб борилади.\n– Бокс жанглари ҳаваскор бокс тизимидами ёки профессионал тартибда ўтадими? Баҳслар қайси кунлари ўтказилади?\n– «Қитъалар жанги» ярим профессионал тарзда июнь ойининг ҳар шанбаси – 4, 11, 19, 24 июнь кунлари ташкил этилади. Жамоалар 5 нафар боксчидан иборат. Ҳар бир жанг 3 дақиқадан 4 раунд этиб белгиланган.\n– Осиё жамоаси таркиби ва ёрдамчи тренерлар кимлар?\n– Ҳар бир жамоа 5 нафар боксчи ва 3 нафар мураббийдан иборат. Осиё қитъаси шарафини 3 нафар ўзбекистонлик ва бир нафардан Қозоғистон ва Тожикистон боксчилари ҳимоя қилади. Ушбу жамоани шакллантириш масаласи менга юклатилганлиги учун мураббийлар билан маслаҳатлашган ҳолда 3 нафар ўзбекистонлик ва 2 нафар Қозоғистон ва Тожикистоннинг иқтидорли боксчиларини жалб этдик. 63 килограммда тожикистонлик Баҳодир Усмонов ва 75 кг.да Қозоғистон вакили Сапарбай Аидаров қатнашса, 68 кг.да жиззахлик Бобо Усмон Батуров, 80 кг.да бухоролик Одилжон Аслонов ва 90 кг.да Тошкент вилояти вакили Мадиёр Саидраҳимов Осиё жамоаси вакиллари этиб танланди. Жамоани тожикистонлик Мирзо Шамсиев ва ҳамюртимиз Руслан Телембаев каби мураббийлар билан ҳамкорликда тайёрлаймиз.\n– Тайёргарлик ишлари қандай олиб борилмоқда?\n– Шу кунларда жамоани шакллантириб олдик. Насиб бўлса, 23-30 май кунлари пойтахтимизда жам бўлиб, илк ўқув-машғулот йиғинларини ўтказамиз. Ундан кейин 31 май куни Москвага йўл оламиз. 1-3 июнь кунлари мандат комиссияси тадбирлари ҳамда қуръа ташлаш маросими бўлиб ўтади.\n– «Қитъалар жанги»да Осиё жамоасига омад тилаб қоламиз.


Франк-Вальтер Штайнмайер: Ўзбекистон ўз ёшлари билан ҳар қанча фахрланса арзийди - Халқ сўзи\n15:46 29 Май 2019 Жамият\nОлий мартабали меҳмон 29 май куни Урганч давлат университети профессор-ўқитувчилари ва талабалари билан учрашди, деб ёзмоқда ЎзА.\n– Ёшлари жамият ҳаётида фаол бўлган давлат албатта ривожланади, – деди Франк-Вальтер Штайнмайер. – Ўзбекистон ёшларни кўриб, ушбу мамлакат ҳақида ҳам шу фикрни аниқ айта оламан. Бу ерда ўтирган ёшлар билан нафақат ўзбек халқи балки биз ҳам фахрлансак арзийди. Чунки, улар мулоқот жараёнида соф немис тилида грамматик ва фонетик хатоларсиз гапиряпти. Ўз фикрини равон ифода қилмоқда.


Венгрия бош вазири суриялик қочқинларга келган жойларига қайтиб кетишни тавсия қилди\n12:38 / 12.09.2015\nВенгрия бош вазири Виктор Орбан Bild газетасига берган интервьюсида айтишича, Европага келаётган муҳожирлар оқими Яқин Шарқдаги уруш ҳаракатлари эмас, балки яхшироқ ҳаёт излаш билан боғлиқ.\n“Ҳақиқатдан ушбу муҳожирлар уруш ҳаракатлари бораётган ҳудудлардан эмас, балки Сурия билан қўшни бўлган: Ливан, Иордания, Туркидаги қочқинлар лагерларидан чиқиб келишмоқда. У ерда муҳожирлар хавфсизликда эди. Ушбу одамлар Европага хавфсизлик истаб келишмаяпти. Улар лагерлардагидан кўра яхшироқ ҳаётни қидиришмоқда, – деди ҳукумат раҳбари. – Энг яхши ҳаёт учун фундаментал қоидалар бўлмайди, фақат хавфсизлик ва инсоний ҳурмат-эътибор қоидалари мавжуд”.\nЭслатиб ўтамиз, 2015 йилда Яқин Шарқ ва Шимолий Африкадаги бир қатор мамлакатларда қуролли можароларнинг авж олиши натижасида мазкур ҳудудлардан Европага ўтувчи қочқинлар сони кескин ошиб кетди. Январь-сентябрь ойларида улар сони 351,3 минг нафарга етган бўлса, 200 минги кемаларда Ўрта Ер денгизи орқали сузиб ўтган. Айрим мутахассислар тахминига кўра, муҳожирлар оқими 1 млн нафардан ортиши мумкин.


Германия меҳнат вазирлиги мамлакат фаровонлигини муҳожирлар ҳисобига оширмоқчи\n09:20 / 08.11.2015\nГерманияга келаётган муҳожирлар мамлакат фаровонлигининг ошишига олиб келиши мумкин, деб айтди Bild am Sonntag нашрига берган интервьюсида Германия меҳнат ва ижтимоий сиёсат вазири Андреа Налес.\n“Келаётган муҳожирларнинг 70 фоизи ҳали 30 ёшга тўлмаган. Ахир бу яхшику! Мен ижтимоий сиёсат вазири сифатида ижтимоий суғурталаш тизими барқарорлашишидан хурсанд бўлмоқдаман. Агар биз бундан тўғри фойдалана олсак, унда бу одамларни меҳнат бозорига тўғри интеграция қила оламиз, уларни ўзимизнинг қўшнимиз ва ҳамкасбларимизга айлантирамиз. Бизда бўш вакансиялар бор. Бизда мутахассислар жуда зарур бўлган ҳудудлар мавжуд”, деб айтди Налес.\nМеҳнат вазири тил ўқитиш курсларининг ишчиларнинг меҳнат бозорига киришидаги муҳим воситалигини қайд қилди ва ишчи ўринлари миқдорини оширишга имкон берувчи омил сифатида рақамли технологияларнинг интеграциясини келтириб ўтди.


19-03-2017, 20:59 / Эркин фикр\nЎзбекистон Президенти Шавкат Мирзиёевнинг Туркманистонга ташрифининг иккинчи куни Туркманобод шаҳридаги марказий кўчага Ислом Каримов номи берилди. Ушбу кўчада ёдгорлик мажмуаси барпо этилди, Биринчи Президентимиз бюсти ўрнатилди. Мажмуа деворида Ислом Каримовнинг шундай сўзлари битилган:«Биз қадрлашимиз ва юксалтиришимиз зарур бўлган муҳим бойлик — бу мамлакатларимиз ўртасидаги ўзаро ишончдир».Бу сўзлар ўзбек ва туркман тилларида битилган. Бу сўзлар ҳар икки халқ юрагига муҳрланган.\nЯна бир бор такрорлагинг келади, Ўзбекистон билан Туркманистонни моддий бойлик бирлаштирмайди, манфаат бирлаштирмайди. Бизни аввало, маънавий-руҳий яқинлик бирлаштиради, тарих бирлаштиради, қон-қардошлик бирлаштиради.Туркманистон хорижий мамлакатлар орасида биринчи бўлиб Ўзбекистоннинг Биринчи Президенти хотирасини абадийлаштирди. Туркманистонда Ислом Каримовга ҳайкал ўрнатилди. Ўзбек халқи қалбида эса туркман халқига ҳайкал ўрнатилди!\nКИТОБ ЎҚИНГ, КИТОБ СОВҒА ҚИЛИНГ...\nАнвар қори Турсунов, Тошкент шаҳар бош имом — хатиби: Ислом Каримов мамлакатимизда ислом дини равнақига жуда катта ҳисса қўшган инсон сифатида тарихга муҳрланди\nРеспублика Озарбайжон миллий маданий марказининг «Озарбайжон қизлари» ансамбли бадиий раҳбари Кайкеп АЛИЕВА: Эй жаҳон аҳли! Миллатлараро ҳақиқий дўстликни тотувликни кўрмоқчи бўлсангиз Ўзбекистонга келинг!\nЭРКИН ВОҲИДОВ ПУБЛИЦИСТИКАСИГА ЧИЗГИЛАР\nМобил қарамликдан фарзандларимизни асрай оламизми?!\nupl.uz » Эркин фикр » ҚАДР, ИШОНЧ ВА МЕҲР-МУҲАББАТ


[2021-11-29 21:56:38] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\n Результаты соревнований / Ўзбекистон Бокс Федерацияси\nВазни 69 килограммгача бўлган боксчилар ўртасидаги беллашувларда ҳамюртимиз Шаҳрам Ғиёсов испаниялик Юба Сиссокога қарши рингга кўтарилди.\nҚизғин курашларга бой ўтган баҳсда ҳамюртимиз ўзидан бўй жиҳатдан устунлик қилган рақибини 3:0 ҳисобида таслим этишга эришди.\nОғирлиги 91 килограммгача бўлган боксчилар мусобақасида Рустам Тўлаганов жамоадошларининг ғалабали одимларини давом эттирди. Эквадорлик Хулио Сезар Кастильога қарши кечган қизиқарли учрашувда ўзбек боксчиси рақибига ҳеч қандай имконият қолдирмади ва 3:0 ҳисобида зафар қучди.\nОғирлиги 91 килограммгача бўлган боксчилар мусобақасида Рустам Тўлаганов жамоадошларининг ғалабали одимларини давом эттирди. Эквадорлик Хулио Сезар Кастильога қарши кечган қизиқарли учрашувда ўзбек боксчиси рақибига ҳеч қандай имконият қолдирмади ва 3:0 ҳисобида зафар қучди.Ўзбек боксчилари халқ ишончини оқламоқда


Хожа Абу Ҳафс Кабир Бухорий\nСиз шу ердасиз: Бош саҳифа 2009 йил 3-сон Хожа Абу Ҳафс Кабир Бухорий\nБухорои шарифга “Қуббат ул-ислом” – “Ислом динининг гумбази” деб таъриф берадилар. Шаҳарнинг бу қадар эътирофга сазовор бўлиши машҳур фақиҳ Хожа имом Абу Ҳафс Кабир Бухорий туфайлидир. Зеро, у зотнинг Бухорода илмнинг кенг тарқалишида, кишиларнинг илмли бўлишида, имом ва уламоларнинг ҳурмати ортишида хизматлари беқиёс бўлган. Бағдодда Имом Муҳаммад Ҳусайн Шайбонийдан таҳсил олган Хожа Абу Ҳафс бир кеча-кундузда Қуръонни икки марта хатм қилганлар. Кексайиб заифлашгач, бир марта, яна ҳам заифлашиб қолгач, вафотларига қадар бир кеча-кундузда Қуръонни ярмигача ўқийдиган бўлдилар.\nБухородаги у киши яшаган маҳалланинг “Дари Ҳақраҳ” яъни, “Ҳақраҳ дарвозаси” деб аталашига сабаб одамлар Хожа Абу Ҳафс ҳузурига келиб фатво олар ва бу фатвони ҳақ деб билардилар. Шу жиҳатдан у киши яшаган жойни Ҳақраҳ (ҳақ йўл) деб атаганлар.\nРивоятга кўра, Муҳаммад Толут исмли амир бир куни вазирига: “Хожа имом Абу Ҳафс суҳбатига етишайлик”, дейди. Бухоро саркардаларидан бўлган ақлли вазир эътироз билдиради: “У зотнинг яқинига борганингда салобатидан ҳеч бир сўз айтолмай қоласан”. Амир эса нима бўлса ҳам бораман деб вазир ҳамроҳлигида Хожа Абу Ҳафснинг олдиларига боради. У киши масжидда намоз ўқиш билан машғул эдилар. Намозни тугатиб, салом берганларидан кейин вазир амир келган эди, рухсат борми, деб сўрайди. Рухсат теккач, амир кириб, қиблага қараб ўтирган Абу Ҳафсга салом беради-ю, бошқа ҳеч нарса гапиролмайди. У зотнинг: “Нима иш билан келдинг?” – деган сўровларига ҳам жавоб беролмайди. Чиққанидан кейин вазирига дейди: “Сен тўғри айтган экансан. Неча марта халифанинг ҳузурига бориб сўзлашган бўлсам, унинг ҳайбати мени сўзлашдан тўхтата олмаган эди. Бу ерда эса у кишининг салобатидан сўз айта олмай қолдим”.\nЗоҳид ва олим киши бўлган Муҳаммад ибн Салом Байкандийдан ривоят қилинади: “Тушимда Пайғамбар (с.а.в.)– ни Бухорода, Харқон бозорида кўрдим. У зот хабарда келтирилган туяга минган эдилар, бошларида оқ кулоҳ. Олдиларида кўп халқ у зотнинг келганларига хурсандчилик қилишар ва Пайғамбаримиз (с.а.в.)ни қаерга туширамиз, дердилар. Шунда у зотни Хожа Абу Ҳафснинг уйига туширдилар. Мен Хожа Абу Ҳафсни кўрдим, у Расулуллоҳ (с.а.в.)нинг ҳузурларида китоб ўқир эди. Пайғамбар (с.а.в.) уч кун унинг уйида бўлдилар. Абу Ҳафс китоб ўқир, у зот тинглар эдилар, Набий (с.а.в.) шу уч кун ичида унга ҳеч эътироз билдирмадилар ва ўқиганларининг ҳаммасини тўғри топдилар”.\nНаршахийнинг “Бухоро тарихи” асари асосида тайёрланди\n2014 йил 3 сентябрда эълон қилинган 1072 марта кўрилган


ИнтерФУТБОЛ :: Ашраф Ҳакими «Мадрид» чорловига тайёр\nАшраф Ҳакими «Мадрид» чорловига тайёр\nДортмунднинг «Боруссия»сида ижара келишуви асосида тўп сураётган марокашлик Ашраф Ҳакими Парижда ЕЧЛ доирасида «ПСЖ»га қарши кечган нимчорак финал босқичи жавоб учрашуви (0:2) арафасида Франциянинг Telefoot дастурига интервью берди. Ҳужумга ўтишни хуш кўрувчи ҳимоячи суҳбат давомида нуфузли турнирдаги иштироки, «Реал» тизимидаги даври ва Зайниддин Зиданга муносабати хусусида алоҳида тўхталди.\n- Ашраф, сенда профессионал футболчи бўлиш орзуси айнан қачон туғилганини эслай оласанми?\n- Албатта. Болалигим чоғи ҳовлида ўртоқларим билан тўп ортидан югуриб чарчамасдик. Ўша даврдаёқ бу тўп тепиш катта қизиқиш уйғотганди. Кейинроқ ҳар биримиз голни нишонлаш учун ўзимиз ёқтирган қайсидир футболчини танлаб олишга одатландик. Шу-шу фақат футбол ҳақида ўйлайман, бу ўйин асириман. Шунинг баробарида виртуал футболга ҳам меҳрим ғоят баланд. Умуман, қачондир ўзим ёқтирган юлдузлар даражасига чиқишни орзу қилардим.\n- 7 ёшингда «Реал» академиясида таҳсил ола бошлаган экансан. Ўша даврдан қандай таассуротлар қолган?\n- Очиғини айтсам, барчаси худди ширин тушга ўхшарди, аммо чин ҳақиқат эди. Асосийси, академия тизимида энг сара футболчилар ёнида бўлишдек бахтга эришдим, улар билан бирга шуғулланиш, тўп суриш орқали аста-секин маҳоратимни ошириб бордим. Хуллас, профессионал футболчи мақомига кўтарилишимда «Реал»даги давр катта ўринга эга.\n- Мана, 2 йилдан буён Дортмунд «Боруссия»сида ўйнаяпсан. Бу шахсан ўзинг учун нечоғли манфаатли қарор?\n- Фаолиятимнинг ортда қолган қисмини таҳлил қилсак, Германия чемпионатига кўчиб ўтиб, хато қилмаганим ойдинлашади. Бинобарин, ёш футболчи учун амалиётсиз қолишдан ёмони йўқ. Дортмундда эса мунтазам ўйнаяпман, футболчи сифатида ўсишда давом этяпман. Мен учун айни паллада энг муҳими ҳам шу. Демак, «Боруссия»да мутлақо бахтиёрман.\n- Ҳозирга қадар 10та самарали узатма ва 6та голга муаллифлик қилдинг. Жумладан, ЕЧЛдек турнирда рақиблар дарвозасига 4 марта йўл топдинг. Кўриниб турибдики, ҳимояланиш баробарида ҳужумни қўллаб-қувватлашга етарли салоҳиятинг бор ва гол уришни ҳам яхши эплайсан...\n- Дарҳақиқат, жорий мавсум мен учун анча самарали келди. Ҳа, ўз жамоаси дарвозасидан узоқлашмайдиган ҳимоячилар тоифасига кирмайман, олдинга ўтиш, ҳужумда ҳам ҳаракатланиш - жону дилим. Энг асосийси, жамоага ҳимоя ва ҳужумда бирдек наф келтиришни истайман, шунга интиламан. Зеро, замонавий ҳимоячидан айнан шундай ўйнаш талаб этилмоқда.\n- Хўш, илк учрашувда «ПСЖ»дек жиддий рақибни нималар эвазига маҳв эттинглар?\n- Аввало, Дортмунддаги ўйин ўта мураккаб тус олганини айтишим жоиз. Таркиб жиҳатидан қарасак, рақибимиз чиндан ҳам, жуда кучли. Ўйлашимча, парижликларни аввало, жамоавий ўйин ва ҳамжиҳатлик ҳисобига мағлуб этдик. Ўз майдонимизда ғалаба қозонишимиз жуда муҳим эди. Тушуниб турибман, Парижда бизга осон бўлмайди: агар кейинги раундга чиқишни истасак, ҳимояда ўта тартибли ва ишончли ҳаракатланиш баробарида ҳужумда кичик имкониятдан ҳам унумли фойдаланишимиз керак (Парижда меҳмонлар бу ишни уддалай олишмади ва 0:2 ҳисобидаги мағлубиятни тан олиб, турнирдан чиқиб кетишди).\n- «ПСЖ» бош мураббийи Томас Тухель шогирдлари Дортмундда бироз хавотир билан тўп суришганини айтди. Бу фикрга қўшиласанми?\n- Йўқ, асло. Ахир парижликлар «Боруссия» анойи рақиб эмаслигини жуда яхши биладилар. Шундай экан, ўйин бобида савиялироқ кўринганимиз учун устун келдик. Лекин рақиб ҳам ўз олдига қўйилган минимум вазифани бажарди. Ҳар ҳолда, «плей-офф»нинг биринчи учрашувидаги 1:0 ҳисоби кейинги раунд йўлланмасига кафолат эмас. Ўз-ўзидан тушунарли, «ПСЖ» ўз майдонида ҳужумкорликка зўр бериб, умумий ҳисобни ўз фойдасига буришга уринади, биз эса биринчи навбатда, кичик устунликни сақлаб қолишга ҳаракат қиламиз, албатта.\n- Кўпчилик Эрлинг Холанд ижросидаги ўйин ва голлардан лол қолмоқда. Жамоадошларинг ҳам ҳайратга тушаётгандирлар...\n- Йўқ-йўқ, дейлик, шахсан мен унча ҳайратда эмасман. Умуман, голга чанқоқ ҳужумчи жамоамизни ортиқча ажаблантирмайди. Ахир моҳиятан олганда, ҳужумчи майдонга айнан гол уриш учун тушади. Мана, Эрлинг маҳсулдор ўйини билан жамоамизга сезиларли наф келтирмоқда, унинг самарали фаолияти узоқ давом этишидан умидворман.\n- Неймар ҳамда Килиан Мбаппедек топ-рақиблардан ҳам ёрқин ўйин кутяпсанми?\n- Ҳа, улар айнан ҳал қилувчи паллада ёрқин ўйин кўрсатишни ёқтирадиган ўйинчилар тоифасига киришади ва менимча, шунга тайёрлар. Биз эса имкон борича халақит беришга уриниб кўрамиз. Бундан нима чиқади - вақт кўрсатади.\n- Фаолиятингда «Реал» устози Зайниддин Зидан ўрни қандай?\n- Зидан - фаолиятимда энг муҳим ролни бажарган мутахассислардан бири, албатта. Мени профессионал даражада муносиб тўп сура олишимга айнан у ишонтирди. Билдирилган юксак ишонч ва самимий муносабат учун Зидандан бир умр миннатдорман.\n- Янги мавсумда шахсий тарихингни «Мадрид» бағрида ёзиш ҳақида ўйлаяпсанми, умуман, қайтиш имкониятинг қандай?\n- «Мадрид» - жонажон уйим. Ҳаётимнинг энг бахтиёр дамларини айнан «Реал» бағрида ўтказдим, бир қатор эсда қоларли ўйинларда иштирок этдим. Агар жамоа мени ортга қайтаришни лозим топса, бунга доимо тайёрман. Бордию, буни истамаса, унда бошқа бирор топ-клубни танлашимга тўғри келади.\n- Катта футболга йўл олишингда Марокаш миллий жамоаси бош мураббийи сифатида ишлаган Эрве Ренарнинг ҳиссаси ҳам катта. Айнан у халқаро майдонда ватанинг шарафини ҳимоя қилиш имкониятини тақдим этганди.\n- Ҳа, Рене анча ёш бўлишимга қарамай, мени олға ундади, салоҳиятимга мутлақо ишонди. Унинг далдаси туфайли қисқа вақт ичида ҳозирги мақомга эришдим. Устозим қаерда ишлашидан қатъий назар, унга омад тилайман, муваффақият ёр бўлсин.\n- Жорий мавсумни қандай натижа билан якунлаш ниятидасан?\n- Шахсий кўрсаткичлар борасида гапирсам, самарали узатмалар ва голлар сонини иложи борича кўпайтиришга ҳаракат қиламан, албатта. Муҳими, шахс ва футболчи сифатида ўсишдан тўхтаб қолмасам, бас. Жамоа сифатида ҳам имкон қадар юксакроқ чўққиларга кўтарилишни истаймиз. Дейлик, қандайдир совринни қўлга киритсак, ёмон бўлмасди. Шунингдек, Бундеслигадаги иштирокимиз мухлисларга манзур тушиши керак.\n- ЕЧЛ бош совринига эга чиқиш умиди ҳам борми?\n- Албатта. Ахир ҳаётда имконсиз ишнинг ўзи йўқ: қўлдан келганича курашиб, узоқроққа боришни, талаб даражасида тўп суриб, нуфузли кубокка даъво қилишимиздан умидворман. Бордию, буни уддасидан чиқолмасак ҳам, эзгу мақсад йўлида бор куч-маҳоратимизни сарфлаганимиз учун мухлислар олдида юзимиз ёруғ бўлади.


Москвада 170 минг мусулмон Ҳайит намозига келди\nМосква полицияси маълумотига кўра, Россия пойтахтида 170 минг киши Қурбон ҳайитини нишонлади.\nБиргина шаҳарнинг Тинчлик проспектидаги Жомеъ масжидида 80 минг киши ҳайит намозини ўқиган.\nУшбу масжид Тинчлик проспектини қайта таъмирлаш доирасида 11 сентябр куни бузиб ташланган эди.\nОдам кўплигидан масжид атрофидаги кўчаларда машина қатновларида муаммолар юзага келган.\nСанкт- Петербургда ибодат қилувчилар кўплигидан масжид атрофидаги кўчаларда трамвай қатновлари тўхтатилган ва метрога киришда маълум чекловлар ўрнатилган.\nБугунги кунда Россия аҳолиси ва ишлашга келган мардикорлар орасида жами 2 миллиондан 5 миллионгача мусулмон борлиги айтилади.


Совчи қўйишга доир ҳукмлар ҳақидаги боб – Ислом Нури\nСовчи қўйишга доир ҳукмлар ҳақидаги боб\nРасулуллоҳ соллаллоҳу алайҳи ва саллам: «Сизлардан бир киши бирон аёлга харидор бўлса, ундан унинг никоҳига чорлайдиган бирон нарсани кўришга қодир бўлса, кўрсин», деганлар (Абу Довуд (2082), Аҳмад (3/334, №14586), Байҳақий (7/84) Жобир розияллоҳу анҳудан ривоят қилганлар). Бошқа бир ҳадисда: «Унга назар ташлагин, чунки бу ўрталарингга меҳр-муҳаббат солинишига лойиқроқдир», деганлар (Насоий (3235), Термизий (1087), Ибн Можа (1865) Муғийра ибн Шуъба розияллоҳу анҳудан ривоят қилганлар).\nУшбу ҳадислар совчи қўйилаётган аёлнинг одатда кўриниб турадиган ўринларига назар ташлашга изн борлигига ва бу у аёлнинг хабари бўлмаган ҳолда ва у билан ёлғиз қолинмаган ҳолатда бўлиши лозимлигига далил бўлади.\nФуқаҳолар айтганлар: «Бир аёлга харидор бўлишни истаган ва унинг ижобат қилишига ишончи комил бўлган одам агар фитнадан омонликда бўлса, у билан ёлғиз қолмаган ҳолда, унинг одатда очиқ бўладиган ўринларига назар ташлаши мубоҳ бўлади».\nЖобир розияллоҳу анҳу ҳадисида келганидек: «Мен уни яширинча пойлардим, ҳатто унинг никоҳига чорлайдиган баъзи нарсаларни кўрдим» (Юқорида келган ҳадиснинг давоми).\nБу эса у билан ёлғиз қолмаслик кераклигига ва у аёл бундан хабарсиз бўлиши кераклигига, шунингдек, одатда аёлнинг жисмидан очилиб турадиган ўринларгагина қараш жоизлигига ва бу рухсат ўша аёлга уйланиш гумони ғолиб бўлган киши учун хос эканига далил бўлади. Агар ўзи кўриши имкони бўлмаса, бирон аёлни унинг ёнига юбориши, у бориб кўриб келиб, унга айтиб бериши мумкин. Чунки, Набий соллаллоҳу алайҳи ва саллам Умму Сулаймни бир аёлни кўриб келишга юборганлар (Аҳмад (3/231, 13424) Анас розияллоҳу анҳудан ривоят қилган).\nҚай бир кишидан хотиб (яъни, бировга совчи қўяётган эркак) ёки махтуба (яъни, унга совчи қўйилаётган аёл) ҳақида маслаҳат сўралса, айбу камчилиги бўлсин, бошқаси бўлсин, яширмай, рўйи рост айтиши лозим бўлади, бу нарса ғийбат ҳисобланмайди.\nИддада ўтирган аёлга: «Мен сизга уйланишни хоҳлайман» деб, очиқ лафз билан харидор бўлиш ҳаромдир. Аллоҳ таоло айтади: «У аёлларга (яъни, эрлари ўлиб, идда сақлаб турган аёлларга) совчиликни шама қилишингизда ёки ичларингизда (совчилик ҳақида) ўйлашингизда сизлар учун гуноҳ йўқ» (Бақара: 235). Яъни, иддада ўтирган аёлга таъриз – яъни, шама йўли билан харидор бўлишга рухсат берди. Яъни, масалан: «Мен ҳам сизга ўхшаган бир аёлга уйлансам, дегандим» ёки «Турмуш қилиш ниятингиз бўлса, биз ҳам бехабар қолмайлик» деганга ўхшаш. Бу тасриҳ – яъни, очиқ лафз билан харидор бўлмасликка далолат қилади. Чунки, тасриҳда никоҳдан бошқа мақсад тушунилмайди ва аёл киши турмушга чиқишга қизиққан бўлса, иддаси тамом бўлмасидан туриб тамом бўлди деб хабар бериши эҳтимолидан омонликда бўлинмайди.\nИмом Ибнул Қаййим раҳимаҳуллоҳ айтади: «Иддада ўтирган аёлга очиқ совчи қўйишни ҳаром қилди ва гарчи, идданинг тамом бўлиши муддати аёлга боғлиқ бўлмаса ҳам, эри вафот қилган аёлнинг иддасида ҳам буни ҳаром қилди. Чунки, совчи қўйишга рухсат бериш баъзан аёл кишининг ижобатга шошилишига ва иддаси тугагани ҳақида ёлғон ахборот беришига олиб келиши мумкин» (Иъламул-муваққиъийн: 3/140).\nИдда сақлаб ўтирган аёлга уни уч талоқдан бошқа боин талоқ билан талоқ қилган киши (яъни, ўзининг эри) очиқ ҳам, шама йўли билан ҳам харидор бўлиши мумкин. Чунки, у иддаси ичида ҳам уни қайта никоҳлаб олишига рухсат бордир.\nШайхулислом Ибн Таймия раҳимаҳуллоҳ айтади: «Идда сақлаб ўтирган аёлга унинг иддаси ичида ҳам уйланиши мумкин бўлган киши томонидан тасриҳ ва таъриз билан харидор бўлиш мубоҳдир» (Ал-фатавал-кубро: 5/449).\nМусулмон киши мусулмон биродарининг совчилиги устига совчи қўйиши ҳаром бўлади. Ким бир аёлга харидор бўлган ва унга ижобат қилинган бўлса, то унга тегишга рози бўлгунича ёки рад қилгунича бошқа бировнинг унга совчи қўйиши ҳаром бўлади. Чунки, Расулуллоҳ соллаллоҳу алайҳи ва саллам: «Бир киши биродарининг совчилиги устига – то у (биродари ўша аёлга) уйланмагунича ёки уни тарк қилмагунича – совчи қўймасин», деганлар (Бухорий (5144), Насоий (4849), Муслимда ҳам шунга ўхшаш (1413) Абу Ҳурайра розияллоҳу анҳу ривояти). Имом Муслим ривоят қилган ҳадисда: «Мўмин киши биродарининг совчилиги устига то у тарк қилмагунича совчи қўйиши ҳалол бўлмайди», дейилади (Саҳиҳ Муслим (1414), Уқба ибн Омир розияллоҳу анҳу ривояти).\nИбн Умар розияллоҳу анҳудан ривоят қилинган ҳадисда: «Бировингиз биродарининг совчилиги устига совчи қўймасин» (Бухорий (5142), Муслим (1412) ривоятлари). Бухорий ривоятида: «Бир киши бир кишининг совчилиги устига то ўзидан олдинги харидор (харидорликни) қўймагунича ё унга (совчи қўйишга) изн бермагунича совчи қўймасин» (Юқоридаги ҳадис).\nБу ва шу маънодаги бошқа ҳадислар мусулмон киши биродарининг совчилиги устига совчи қўйиши ҳаромлигига далолат қилади. Чунки, бунда биринчи харидорга нисбатан бузғунчилик ҳамда одамларнинг ҳақларига тажовуз қилиш ва улар ўртасида адоват ҳосил бўлиши келиб чиқади. Агар биринчи харидорга рад жавоби берилса ёки унинг ўзи иккинчи харидорга изн берса ё у аёлни тарк қилса, шундагина иккинчи харидор унга совчи қўйиши жоиз бўлади. Бу мусулмон кишининг ҳурматидан ва унга тажовуз қилишнинг ҳаромлигидандир.\nАйрим одамлар бунга бепарволик қиладилар ва бир аёлга биров совчи қўйганини билиб туриб совчи қўядилар. Бу эса биродарининг ҳаққига тажовуз ва унинг битаётган ишини бузишга уриниш деб баҳоланади. Бундай қилиш қаттиқ ҳаромдир.\nМусулмон киши бундан огоҳ бўлиши ва мусулмон биродарларининг ҳақ-ҳуқуқларини\nҳурмат қилиши лозим. Чунки, мусулмоннинг мусулмон биродари устидаги ҳаққи улкан,\nунинг совчилиги устига совчи қўймайди, байи устига бай қилмайди, унга бирон\nтурдаги озор билан озор бермайди.


Жаҳон 00:40 / 16.04.2019 8048\nАҚШ Польшада 6 минглик қўшимча қўшин жойлаштиришни режалаштирмоқда. Бу ҳақда Польша радиоси “Посполит нутқи” нашрига иқтибос келтирган ҳолда хабар берди.\nМаълум қилинишича, Пентагонда Польшадаги кучларни мустаҳкамлаш борасида аниқ қараш бор. АҚШ Польшада “Форт Трамп” каби маълум бўлган “супербаза”ни ташкил этиш ўрнига ўз қўшинларини бутун мамлакат бўйлаб жойлаштиришни режалаштирмоқда.\n2018 йилда Польша президенти Анжей Дуда АҚШдан Польшада доимий ҳарбий базани жойлаштириш ва уни Дональд Трамп шарафига “Форт Трамп” деб аташни илтимос қилган. Дуданинг айтишича, бундай база ташкил этилиши масаласи ҳал бўлган ва масаланинг фақат техник жиҳатлари қолган.


Тошкентдаги йирик савдо марказларидан бирида ёнғин чиқди(Фото ва видео)\nДобавлено: 28.06.2016, 10:59\nБугун, 28 июнь куни Тошкент шаҳри Юнусобод туманида жойлашган Mega Planet савдо марказида ёнғин чиқди. Бу ҳақда Facebook`нинг “Водители Ташкента” гуруҳида фотохабар қолдирилди. Бироз муддатдан сўнг Youtube`га ёнғин акс этган видео жойланди.\nВидеода 4 қаватли савдо мажмуасининг томидан бурқсиб тутин чиқаётгани акс этган. Маълумотларга кўра, ёнғин савдо марказининг 4-қаватида жойлашган Fast food кафесида қисқа туташув юз бериши оқибатида содир бўлган бўлиши мумкин.\nСавдо марказига яқин ҳудудда яшовчи интернет фойдаланувчиларидан бири юзага келган ёнғин тезда ўчирилганини маълум қилди.


Тошкент вилояти юридик техникумида Ўзбекистон Республикаси конституциясига бағишланган тадбир бўлиб ўтди! – .\n“8 декабрь – Ўзбекистон Республикаси Конституцияси қабул қилинганлигининг 28 йиллиги” кунига бағишланган Тошкент вилояти юридик техникумида 2020 йил 7 декабрь куни ўтказилган “Конституция – бош қомусимиз” номли тадбир ҳақида\nТошкент вилояти юридик техникумида 7 декабрь куни Ўзбекистон Республикаси Конституцияси қабул қилинганлигининг 28 йиллиги кунига бағишланган “Конституция – бош қомусимиз” номли тадбир бўлиб ўтди. Тадбирда Ўзбекистон Республикаси Судьялар ассоциацияси Тошкент вилояти филиали раиси Маманов Исматулла Хамидович ва Маъмурий ишлар бўйича Юқори Чирчиқ туман суди раиси Аминов Анварбек Аннунбек ўғли меҳмонимиз бўлишди.\nТадбирни Тошкент вилояти юридик техникуми директорининг ўқув ишлар бўйича биринчи ўринбосари Асқаров Ахбор Ғайратович кириш сўзи билан очиб берди ва тадбирга ташриф буюрган меҳмонлар билан таништирдилар. Тадбирда Ўзбекистон Республикаси судялар ассоцияцияси Тошкент вилояти филиали раиси Маманов Исматулла Хамидович сўзга чиқиб, Ўзбекистон Республикаси Конституцияси қабул қилинганлигининг 28 йиллиги байрами билан барчани табриклади. Шунингдек, И.Маманов ўзининг судьялик иш тажрибаларидан келиб чиқиб, судлов жараёнларига оид тадбир иштирокчиларига бир қанча маълумотларни мисол келтириб ўтди.\nМаъмурий ишлар бўйича Юқоричирчиқ тумани суди раиси Аминов Анварбек Аннунбек ўғли ҳам тадбирда сўзга чиқиб, мавзу доирасида тадбирда иштирок этган техникум ўқитувчи ва ўқувчиларига мисоллар билан тегишли маълумотларни етказди.\nМавзу доирасида ўқувчилар томонидан берилган саволларга тадбир қатнашчилари томонидан тегишли жавоблар қайтарилди.\nТадбир сўнггида Ўзбекистон Республикаси судялар ассоцияцияси Тошкент вилояти филиали номида Тошкент вилояти юридик техникуми кутубхонаси учун эсдалик китоблар совға қилинди.\nЎқишга киролмаган абитуриентлар диққатига


Сайтнинг оддий кўриниши\nКорхонанинг материалга талаби ва таннархнинг тушиши катта иқтисодий ва ижтимоий аҳамиятга эга, чунки бу: ишлаб чиқариш харажатларини сезиларли пасайтириш, корхона тасарруфида қолувчи фойдани кўпайтириш, маҳсулот рақобатбардошлигини ошириш, корхонанинг молиявий аҳволини яхшилаш имконини беради.\nТаннарни пасайтиришга қаратилган асосий тадбирлар бўлиб қуйидагилар ҳисобланади:\nХом-ашё ва материал харажатларини меъёрлашририш ва қисқартириш.\nКорхонани техник модернизация қилиш.\nТаъмир ва бошқа турдаги ишлар нархини пасайтириш.\nХом-ашё, материаллар ва қўшимча маҳсулотлар хариди жараёнларини оптималлаштириш ҳамда товар ва материал қимматликларни сотиб олиш марказлаштирилган тизимидан тўғридан-тўғри шартномалар асосида харид қилиш тизимига ўтиш орқали кирувчи маҳсулотларнинг нархини пасайтириш.\nЕтказиб бериш ва транспорт механизмини тўлиқ бўшатишнинг оптимал маршрутларни ишлаб чиқиш орқали юкни ташиш харажатларини қисқартириш.\n«ЎзЭлектротерм» АЖ нинг маркетинг стратегияси\nРақобатбардош устунлик яратиш мақсадида «ЎзЭлектротерм» АЖ маҳсулотларни дифференциация қилишда таннархни пасайтиришнинг жамланма стратегиясини қўллайди. Маҳсулотни бозорда жойлашнинг ушбу стратегиясининг мазмуни бўлиб нисбатан паст таннарх билан бирга хизмат истеъмолчиларига дифференцияланган хусусиятли хизматларни таклиф этиш ҳисобланади. Бу ўз навбатида «ЎзЭлектротерм» АЖ га қўшимча нархни икки манбадан олиш имконини беради:\nМаҳсулотнинг паст таннархи.\nИстеъмолчилар янада кўпроқ тўлашга тайёр бўлган хизматларнинг ўзига хос хусусиятларини яратиш (дифференциация).\n«ЎзЭлектротерм» АЖ фаолият олиб борувчи хизматлар бозорида бундай алоҳида ажралиб турувчи хусусиятлардан бири сифатида (дифференциация элементи) хизматлар имиджи келтирилади.\n«ЎзЭлектротерм» АЖ бизнесининг ўсиши ва кўрсатиб борилувчи хизматларнинг самарадорлигини ошириш мақсадида машина ва ускуналар паркини модернизация қилиш ва янгилаш ишлари олиб борилмоқда.\n«ЎзЭлектротерм» АЖ буюртмачи ва истеъмолчилари бўлиб қуйидагилар ҳисобланади:\n«Узбекистон темир йуллари» АЖ,\n«Навои тог-кон металлургия комбинати» АЖ,\n«Олмалик тог-кон металлургия комбинати» АЖ,\n«Тошкент Вагонларни куриш ва таъмирлаш заводи» АЖ.\nАкциялар чиқарилув қарори (кўчириб олиш) Эмиссия рисоласи (кўчириб олиш)\nАКЦИЯДОРЛАР ДИҚҚАТИГА - 29.06.2018г.\nКРЕДИТОРЛАР ДИҚҚАТИГА - 26.12.2016г.\nАКЦИЯДОРЛАР ДИҚҚАТИГА - 26.12.2016г.\n«Ўзэлектротерм» акциядорлик жамияти акциядорлари диккатига! 2016 йил 26 декабрь куни…\n«ЎзЭлектротерм» АЖ кенг қамровда саноат объектлари ҳамда маиший объектларини қаноатлантирувчи. Батафсил...\n160103, Наманган шаҳри, 8 март кўчаси, 3.\n«Uzelektroterm» акциядорлик жамияти. Барча ҳуқуқлар ҳимояланган. © 2015\nВеб-саҳифаларни ишлаб чиқиш


20:13 / 17.08.2017 9247 pdf Ўқиш режими + -\nЮрагимиз шайтон ҳар томондан кириб олишга уринадиган қалъадир. У инсон қалбига эгалик қилиш учун турли найрангларга қодир. Аммо нақадар маккор бўлмасин, шайтонни қалбимизга киритиш ёки киритмасликни фақат ўзимиз ҳал қиламиз.\nҚалбнинг шайтонга қўл келадиган заифликларини ўрганилмагунча, ундан ҳимоя қилиш амаллари мукаммал бўлмайди.\nҒазаб ва эҳтирос\nҒазаб — инсонни енгадиган кучли туйғулардан бири. Ғазаб одамдаги ҳамма яхши нарсаларни яксон қилади. Дарғазаб инсон қалбидаги яширин нозик торлардан бири шайтон томонга қараб титраб туради.\nБундан ташқари, инсон ғазабланганда, шайтон қўлидаги ўйинчоққа айланади, натижада иродаси сустлашиб, нафсга қуллик майли пайдо бўлади.\nҲасад ва бахиллик\nҲасад ва бахиллик туну кундек нарса, бири албатта иккинчисини дунёга келтиради ва инсонни мутлақ диёнатсиз қилиб қўяди. Ҳасад Аллоҳга ношукурлик ва Парвардигор насиб этган мавқедан норозилик туфайли юзага келади. Инсон ҳасадланаётган пайти Аллоҳни унутади, демак, шайтон измига юради.\nБахиллик – ҳасад натижаси ва биздаги бор нарсаларнинг бари Аллоҳга тегишли экани ҳамда ундан келишини англамасликдир.\nАйримлар овқат ейиш қандай қилиб инсонни шайтонга эш қилиши мумкинлигини тушунмайдилар. Ислом мусулмонларга ҳар нарсада меъёрни билишни буюради, чунки ҳаддан ортиқлик бўйсунмасликка, нафсга қулликка олиб келади ва инсонни шубҳали ишларни қилишга ундайди.\nҲадисда шундай дейилган: “Мулоҳазакорлик ва андиша Аллоҳдан, шошқалоқлик ва сабрсизлик шайтондандир”.\nИнсон шошиб қилишга уринган ҳар қандай иш шайтоннинг найрангидир. Шошмашошарлик кейин афсусга сабаб бўладиган оқибатларга олиб келади. Парвардигор бандаларга ақл берган, албатта, ундан фойдаланишлари, ҳар бир сўз, амални ўйлаб қилишлари ва қизғинлик қурбонига айланмаслик учун.\nКамбағалликдан қўрқиш инсонларнинг пулга катта маъно бериб юборишлари ва Аллоҳга келажакларини ишонмасликлари натижасида юзага келади.\nАллоҳ Қуръонда шундай деган: « Шайтон сизга фақирликни ваъда қиладир ва фаҳш ишларга буюрадир. Аллоҳ сизга Ўзидан мағфират ва фазлни ваъда қиладир. Ва Аллоҳ қамрови кенгдир, ўта билувчидир.» (2-сура, 268-оят).\nЮқорида таъкидланганидек, Ислом – бу ҳар нарсада меъёр дегани. Меъёрдан ошиш таассуб ва ортиқчаликка олиб келади, бу инсонни тўғри йўлдан оздиради ва уни шайтон ихтиёрига топширади.\nПарвардигор Қуръонда шундай дейди: « Ана шундай қилиб, одамлар устидан гувоҳ бўлишингиз ва Расул устингиздан гувоҳ бўлиши учун сизларни ўрта уммат қилдик » (2-сура, 143-оят).\nБошқалар ҳақида ёмон хаёлга бориш\n« Эй иймон келтирганлар! Кўп гумонлардан четда бўлинглар, чунки баъзи гумонлар гуноҳдир. » (49-сура, 12-оят).\nИслом инсонлар ҳақида ёмон гумонга боришни тақиқлайди ва улар ҳақида ҳулқи ва очиқ амалларига кўра хулоса чиқаришни буюради. Шунингдек, ҳукм чиқариш ҳам тақиқланади, илло бу Аллоҳга ва фақат Ўзига хосдир.\nҚоралаб, гумон қилиб, бировнинг қайғусидан шодланар экан инсон бошқалар билан бирга ўзига ҳам зулм қилади, асосийси, ўзига шайтонни раҳнамо билиб Ҳақ йўлидан чиқади.\nАллоҳ қалбларимизни шайтон найрангларидан сақласин ва имонимизни мустаҳкам қилсин! Омин!\n17:23 / 17.08.2017 1711\n20:27 / 17.08.2017 2435\nТаховий акидасидан...сўфилар ва файласуфлар, руҳ қадимийдир, деганлар. Аммо барча пайғамбарлар, руҳ кейин пайдо бўлган, халқ қилинган, ясалган, тарбияланган нарса давоми...\n1852 19:05 / 02.12.2016\nУшбу сарлавҳадан беш кунлик ўткинчи дунёни охиратдан устун қўйиш маъноси англанади. Албатта, бу энг ёмон маънавий хасталиклардан бири ҳисобланади.Бу дунёга давоми...\n2205 23:25 / 29.04.2017\n2188 22:37 / 02.12.2016\n1496 17:16 / 01.12.2016\n38 18:30 / 21 апрель\n224 18:30 / 19 апрель\n13157 11:58 / 10.10.2018\n15665 11:56 / 10.10.2018\n1980 15:04 / 17 март


Бутун дунё кутаётган ажойиб ўйинни ким шарҳлаши маълум\n14.05.2020 02:42 Ўқилди: 240\nКоронавирус пандемияси туфайли тўхтаб қолган спорт ўйинлари қатори катта футбол ҳам узоқ танаффусдан кейин қайтиш арафасида.\nЕвропа топ лигалари ичида биринчилардан бўлиб "камбэк"ни амалга ошираётган Бундеслига 16 май куни катта экранга қайтади. Бундеслиганинг рестарти ажойиб тўқнашув, яъни "Рур дербиси" мақомидаги "Боруссия" Дортмунд ва "Шальке" ўртасидаги баҳс орқали давом эттирилади.\nСайтимизга маълум бўлишича, мазкур марказий ўйинни Россиянинг "Матч ТВ" каналида Германия футболи билимдони, ажойиб шарҳловчи Сергей Кривохарченко шарҳлайди.\nЯқинда Шаҳбоз Беғамов Бундеслига рестарти ҳақидаги постида Германия чемпионатини қайси каналда кўриш ҳақидаги постида айнан "Матч ТВ"ни тавсия қилган ва хусусан Сергей Кривохарченко шарҳида Бундеслигани томоша қилишни маслаҳат берганди.\nМаълумот ўрнида, Жаҳон футболидаги энг принципиал ва қизиқарли дербилардан бири бўлган "Рур дербиси" доирасида "Боруссия" ҳамда "Шальке" жамоалари барча мусобақаларда жами 59 маротаба дуч келишган. Ўзаро ўйинлардаги устунлик "Шальке"га тегишли - 20 ғалаба. "Боруссия" Дортмунд эса 15 бор рақибини мағлуб этган. Қолган 24 учрашувда кучлар тенг келган.\nБиринчи даврадаги Гельзенкирхенда ўтган баҳсда томонлар муроса кўчасини танлашганди. Айни дамда турнир жадвалида Давид Вагнер бошқарувидаги "Шальке" 37 очко билан 6-ўринни эгаллаб турибди. Льюсен Фавр бошчилигидаги "Боруссия" Дортмунд эса 51 очко билан пешқадам "Бавария"дан 4 очкога ортда ва иккинчи поғонани банд этган.\nЭслатиб ўтамиз, "Рур дербиси" 16 май куни Тошкент вақти билан 18:30да старт олади. Бундеслига шу куни 2 ойлик танаффусдан кейин яна ишга киришади.\n02.06.2019 21:00 Ўқилди 271\nU-20 ЖЧ. Италия мезбонларни мусобақадан чиқариб юборди\n23.10.2019 13:42 Ўқилди 201\n"Арсенал" Себальосни сотиб олиш бўйича "Реал"га таклиф юборди. "Реал" эса...\n05.05.2019 16:21 Ўқилди 354\nСуперлига. АГМК - "Сурхон" 1:0\n28.07.2019 20:00 Ўқилди 223\nСаидкомил Акбаров: "Захирадан майдонга тушган футболчилар ўйинимизни кучайтиришди"\n04.02.2020 13:42 Ўқилди 237\nА Серия мураббийларининг янги ёрдамчиси — "виртуал мураббий". У нима ўзи ва қандай ишлайди?!


Вертолётда учиб, вазиятни ўрганиб юрибману... —...\n12.10.2021 13:10 0 5602\n1 Вертолётда учиб, вазиятни ўрганиб юрибману... — Шавкат Мирзиёев 00:55\nПрезидентликка номзод Шавкат Мирзиёев айни вақтда Бухоро вилоятида бўлиб турибди. Амалдаги давлат раҳбари сайловчилар билан учрашув вақтида Олот воқеаларини эслади ва Сардоба офатига ҳам тўхталиб ўтди.\n— Сардобада бўлган офатни мен кинода ҳам кўрмаган эдим. Мана энди гапирсам бўлади — вертолётда учиб, вазиятни ўрганиб юрибману, оқиб бораётган одамларни, дов-дарахтларга осилиб қолган болаларни кўргандим.\nЎша вақтда Миллий гвардия ходимлари катта қаҳрамонликлар кўрсатди. Уч нафар гвардиячи қаҳрамонларча ҳалок бўлди, аммо одамларнинг ҳаётини сақлаб қолдик.\nБу ҳам кўргулик, катта синов бўлди. Бу синовлардан нима учун ўтдик? Бирлашганимиз, забардаст бўлганимиз учун. Олот воқеасидан ҳам, Сардоба воқеасидан ҳам бирдамлик билан ўта олдик.\nБошимизга катта синовлар келди ва улар туфайли биз тобландик, — деди Шавкат Мирзиёев.\nЖамият бугун, 16:14


СОЛИҚ ЮКИ ЕНГИЛЛАШДИ | UCHQUDUQ газетаси\nМуаллиф: uchquduq-editor Чоп этилди: 25.02.2019 Кўрилди: 10 марта Рукн: Иқтисодиёт Газета сони: 2-сон\nСолиқ тушунчаси ҳамма замонларда, ҳамма давлатларда бўлган. Чунки давлатнинг кўп¬лаб функцияларини амалга оширишда айнан солиқ солиш йўли билан келадиган даромадлар муҳим ўрин тутади. Бироқ, ҳар қандай тўлов адолат мезонларига таянилган ҳолда белгиланса, одамларнинг солиқ ҳақида фикри ижобийлашаверади. Натижада даромадни яшириш, солиқдан қочиш каби ҳолатларга ўрин қолмайди. Тан олиш керак: респуб¬ликамизнинг барча ҳудудларида расмий ишсизлик ва аҳвол ўртасида анчагина тафовут бор. Бошқача айтганда, қайсидир тадбиркор ёки фирмада ишловчи йигит-қизлар расман ишли эмас.\nУлар маошни «конверт»да олишади. Ўз-ўзидан тушунарлики, иш берувчи ҳам, ходим ҳам давлатга ҳеч қандай солиқ тўламайди. Муаммонинг иккинчи тарафи расман ходими бўлмаган фуқарога нисбатан иш берувчи ҳеч қандай мажбурият сезмайди: у ходимнинг на меҳнат муҳофазаси, на хавфсизлигини таъминлашга бурчли эмас. Бунга сабаб сифатида солиққа тортиш тизимини кўрсатиш мумкин эди. Энди… вазият ўзгармоқда. 2019 йилнинг 1 январидан бошлаб солиққа тортишнинг мутлақо янгиланган механизмлари амал қила бошлади. Бу ҳақда 2018 йил 29 июнь кунги «Ўзбекистон Республикасининг солиқ сиёсатини такомиллаштириш концепцияси тўғрисида»ги Президент Фармонида кенг тўхтаб ўтилган. Фармон билан янги йилнинг илк кунидан бош¬лаб кўплаб имтиёзлар ҳаётга татбиқ этилмоқда. Ҳужжатлар ўзгармоқда, ҳамма солиқлар камайиши ҳақида гапирмоқда? Хўш, бу бизга, аниқроғи, шахсий даромадимиз кўрсаткичларида қандай акс этади? Биринчидан, амалдаги тартибга кўра, солиққа солиш шкалага асосланган. Яъни, маошимиз энг кам иш ҳақининг бир бараваригача бўлса 0 %, иккидан беш бараваригача бўлса 7,5%, беш бараваридан ўн бараваригача оралиғида 16,5%, ундан юқори миқдорда ойлик олсангиз, 22,5% солиқ ушланган эди. Бунга қўшимча равишда, иш ҳақидан давлатдан ташқари пенсия жамғармаси учун 8 фоизлик мажбурий суғурта тўлови ундирилди. 2019 йилдан эса шкала тизимидан воз кечамиз ва ягона ставкада солиқ тўлаймиз. Демак, иш ҳақи фондига солиқ юки қуйидагича камайтирилмоқда: – жисмоний шахслардан олинадиган даромад солиғининг ягона ставкасининг 12 фоиз миқдорида ўрнатилиши ва фуқаролар мажбурий суғурта бадалларининг (иш ҳақидан 8 фоиз) бекор қилиниши натижасида «қўлга тегадиган» иш ҳақи миқдори ўртача 6,5 фоизга ошади; – иш ҳақи фондидан ягона ижтимоий тўлов миқдори 12 фоизгача пасайтирилмоқда.\nИккинчидан, давлат мақсадли жамғармаларига айланмадан 3,2 фоиз миқдорида ундириладиган мажбурий ажратмалар бекор қилинмоқда. Шу пайтгача корхона фойда қиладими ёки йўқ, йиллик айланма маблағидан 3,2 фоиз давлат мақсадли жамғармаларига ўтказиб беришга мажбур эди. Учинчидан, юридик шахсларнинг фойда солиғи ставкалари 14 фоиздан 12 фоизгача, тижорат банклари учун – 22 фоиздан 20 фоизгача, дивиденд ва фоиз кўринишидаги даромадлар бўйича тўлов манбаидан солиқ – 10 фоиздан 5 фоизгача, юридик шахслар мол-мулк солиғи – 5 фоиздан 2 фоизгача пасайтирилмоқда. Прогноз қилинишича, мазкур чоралар натижасида хўжалик юритувчи субъектлар ва жисмоний шахслар ихтиёрида қарийб 10 триллион сўм маблағ қолади. Агар манбаларга суяниб айтадиган бўлсак, 13 миллиондан зиёд меҳнатга яроқли аҳолиси бор республикамизда иш ҳақидан қонуний солиқ тўлайдиганлар сони 4,6 миллионни ташкил қилмоқда экан. Демак, яширин иқтисодиёт қурбони бўлаётганлар сони биз тахмин қилгандан кўпроқ. Бу ҳолатда икки нарсани ютқазамиз: норасмий ишловчиларнинг ҳимоя этиб бўлмайдиган ҳуқуқлари ва олинмаган солиқ кўринишидаги давлат бюджетига етказилаётган миллиардларни. Янги солиқ концепция¬сига кўра, вазият энди тубдан ўзгарди: солиқ юки камайтирилиб, содда, шаффоф, муҳими, иш берувчи учун ҳам, ишловчи учун ҳам бирдек адолатли ставка белгиланди. Демак, ҳаммаси ўз йўриғи билан изга тушиб бормоқда. Жасур ХАЛИКОВ, туман прокурори ўринбосари.


1 сентябрдан Ўзбекистон фуқаролари учун Россияга кириш тартиби ўзгаради (фото) — Sof.uz\nJAHON 241,295,722 218,530,255 4,912,413\n1 сентябрдан Ўзбекистон фуқаролари учун Россияга кириш тартиби ўзгаради (фото)\n14.08 12:00 2511 O‘zbekiston\n1 сентябрдан МДҲ мамлакатлари, жумладан Ўзбекистон фуқаролари учун Россияга кириш тартиби ўзгаради. Шу муносабат билан Uzbekistan Airways AЖ Россияга боришни режалаштираётган йўловчилар учун киритилаётган янги тартиб ҳақида маълумот берди.\nҚайд этилишича, энди ўзбекистонликлар “COVID-19’сиз саёҳат қиламан” (Путешествую без COVID-19) иловаси орқали тақдим этилган “яшил” статус QR-кодини кўрсатишлари шарт бўлади.\nQR-кодни олиш учун қуйидагиларни амалга ошириш зарур:\n1. App Store, Google Play, AppGallery (Huawei иловалари дўкони) орқали “Путешествую без COVID-19” мобиль иловасини юклаш;\n2. Мобиль илова юкланганидан сўнг уни ишга тушириш, тил ва геолокацияни танлаш;\n3. Қайси давлатдан қайси давлатга кетаётганлигингизни белгилаш;\n7. 72 соатдан кўп бўлмаган вақтда ПЗР-тестини Ўзбекистонда аккредитациядан ўтган лабораторияларда топшириш. Лаборатория ходимига тест натижасини “Путешествую без COVID-19” мобил иловаси орқали олмоқчи эканлигингизни хабар бериш. Паспорт ва унинг серия рақамини киритиш;\n8. Телефонингиздаги QR-код орқали лаборатория томонидан берилган тест натижаларини скан қилиш;\n9. Чегарани кесиб ўтаётганингизда масъул ходимга QR-кодни телефонингиз экрани орқали тақдим этиш.\nBugun, 10:48 1002\nBugun, 08:14 762\nBugun, 15:13 328 O‘zbekiston\nBugun, 15:09 92 O‘zbekiston


Байденнинг ўғли гиёҳвандликка ружу қўйганига иқрор бўлди - Zamin.uz\nАмериканинг амалдаги президенти Жо Байденнинг ўғли — Хантер алкогол ва гиёҳвандликка ружу қўйганлигига иқрор бўлган. У бу ҳақда 6 апрелда сотувга чиқариладиган «Чиройли нарсалар» китобида сўзлаб берди, деб ёзмоқда The Washington Pots нашри.\nКичик Байденнинг айтишича, гиёҳвандлик 2015 йилда акаси саратон касаллигидан вафот этганидан кейин унинг муаммосига айланган. Хантер Украинанинг Burisma газ компанияси бошқарувида ишлаган пулини спиртли ичимликлар ва турли хил психоактив моддаларга сарфлаб, уларга қарам бўлиб қолган.\nКитобда кичик Байденнинг реабилитация марказларида даволанганлиги ҳам айтиб ўтилган.\n«Сўнгги беш йил ичида менинг йигирма йиллик никоҳим бузилди, пешонамга милтиқ тирашди, мен бир вақтлар йўқолганман, мотелларда яшаганман, бир кеча учун 59 доллар тўлаганман. Ўзимдан кўра кўпроқ оиламдагиларни кўпроқ хавотирга қўйдим», — дейилади ҳикояда.\nШу билан бирга, Хантер Байден отаси Жо АҚШнинг вице-президенти бўлган пайтда Burismaда ишлаш беадаблик бўлганига ишонмайди. У отасининг сиёсий фаолияти унга ёрдам берганини тан олади, аммо «биз ноқонуний иш қилишмаганмиз», дейди.\nЖо Байден президент Барак Обама маъмуриятида вице-президент бўлиб ишлаган даврида АҚШ ташқи сиёсатининг Украина йўналишини назорат қилган. Штатларда бўлиб ўтган сайлов пойгаси пайтида шундан можаро келиб чиққан – Байден вице-президент бўлиб ишлаётганида унинг ўғли Хантер раҳбарлик қилаётган Burisma фаолиятини текшираётган Украина Бош прокурори Виктор Шокинни ишдан бўшатишни талаб қилгани айтилади.\nБайденнинг рақиблари — республикачилар ва 45-президент Доналд Трамп уни ва ўғлини коррупцияда айблашганди. Хантер Байден нефт ва газ соҳасида тажрибага эга бўлмаган ҳолда, компания бошқарувининг аъзоси сифатида 50 минг долларгача пул олган. Байден бу айбловларни рад этади. “Замин” янгиликларини “Telegram”да кузатиб боринг\nЯнгиликлар » Дунё » Байденнинг ўғли гиёҳвандликка ружу қўйганига иқрор бўлди


ZAMIN.UZ / Технология / 20 Ноябр 2015 года522\nPepsi компанияси ўз логотипи билан ишлаб чиқарилган гаджетини тақдим этди, деб хабар беради «Hi-tech.mail.ru». Pepsi Phone 5,5 дюймли, 1920 х 1080 пикселли 2,5D дисплейга эга бўлди. Шунингдек, унда 64 бит, 1,7 ГГц частотали саккиз ядроли MediaTek MT6792 процессори, 2 ГБ тезкор ва 16 ГБ доимий хотира, 13 мегапикселли асосий ва 5 мегапикселли олд камера ҳамда 3000 мАс сиғимга эга аккумулятор мавжуд. Слот иккита SIM-картадан фойдаланишга мўлжалланган. Смартфон тўртинчи авлод LTE мобил тармоғини «кўтара олади». Pepsi Phone’нинг ўлчамлари 152,2х76,2х7,7 мм, оғирлиги 158 граммга тенг. Гаджет корпуси мовий, олтин ва кумуш рангларда чиқарилади. Смартфон, шунингдек, тобора машҳур бўлиб бораётган бармоқ излари сканерига ҳам эга. Манба: Daryo.uz\nЎқишни тавсия қиламиз Microsoft Lumia 950 ва 950 XL флагманлари расман тақдим этилди\n14:11 / 08-10-2015


9 март куни Россия ташқи ишлар вазири Сергей Лавров Абу-Дабига ташриф буюрди. [Россия ташқи ишлар вазирлиги]\nАР-РИЁД – 8 март куни Россия ташқи ишлар вазири Сергей Лавров Форс кўрфазига 4 кунлик сафарини бошлади. Бу ташриф манфаатлар зиддияти, иқтисодий оппортунизм ва юзаки сиёсий дабдаба билан тўла, дейди маҳаллий кузатувчилар.\nУ БАА, Саудия Арабистони ва Қатарга ташриф буюришни режалаштирган.\nЛавров сешанба куни икки томонлама сиёсий музокаралар» олиб бориш учун илк манзил – БААга етиб келди, деб хабар беради Россиянинг «ТАСС» ахборот агентлиги.\nШунингдек, у Москва ва кўрфазнинг уч давлати ўртасида савдо-иқтисодий ҳамкорликни кучайтириш масаласини муҳокама қилади, деб хабар берди Россия ТИВ.\nФеврал ойида Ҳинд океани шимолидаги уч кунлик «Денгиз хавфсизлиги камари» машқларига бағишланган матбуот анжуманида сўзга чиққан Россия ва Эрон ҳарбий-денгиз кучлари зобитлари, Теҳрон. [Эрон мудофаа вазирлиги]\nРоссия оппортунизми намойиши\nТаҳлилчиларга кўра, бу ташриф Москванинг стратегик жиҳатдан муҳим минтақага кириш ҳамда иқтисодий ва сиёсий манфаатларни қўлга киритишга қаратилган яширин уринишидир.\nРоссия АҚШ ва Саудия Арабистони ўртасидаги эҳтимолий зиддиятлардан фойдаланиб қолишга уринмоқда, дейди қирол Сауд университетининг сиёсий фанлар факултети ўқитувчиси Абдулла ад-Дохил.\nАслини олганда, Саудия-АҚШ муносабатлари ҳар томонлама иқтисодий, хавфсизлик ва ҳарбий шерикликка асосланган стратегик муносабатлар бўлиб, томонларнинг ўзаро ишончи билан мустаҳкамланади, деди у.\n«Россия ёки бошқа мамлакат томонидан бу муносабатларга путур етказиш йўлидаги ҳар қандай уриниш – ҳеч қандай натижа бермайдиган кўзбўямачиликдир», деди у.\nМосква Саудия Арабистони ва Қўшма Штатлар ўртасидаги эҳтимолий келишмовчиликка эътиборини қаратиб, хато қилаётган кўринади.\nСаудия Арабистони АҚШ билан шериклик алоқаларининг «мустаҳкам ва барқарор шериклик» эканлигини таъкидламоқда – бу ҳақда 26 феврал куни мамлакат ташқи ишлар вазирлиги баёнот берган.\nШунингдек, тахминларга кўра, Форс кўрфазига сафари чоғида Лавров Россия ҳарбий техникасини сотишга уриниб кўради, деб ёзади 9 март куни Modern Diplomacy нашри.\nАммо Саудия Арабистони ҳозирча бунга қизиқиш билдираётгани йўқ.\nДахилнинг сўзларига кўра, Қўшма Штатлар Эрон Ислом инқилоби посбонлари корпуси (ИИПК) ва уларнинг воситачилари ёки «Ислом давлати» (ИД) ва «Ал-Қоида» каби экстремистик кучлар тарафидан Форс кўрфази давлатларига қарши қаратилган таҳдидларда улар тарафида қатъий турибди.\nУнинг сўзларига кўра, йўқ жойдан саҳнада пайдо бўлган Россия эндиликда мавжуд вазиятдан ўз манфаатлари йўлида фойдаланишни кўзлаётганга ўхшайди.\nЛавровнинг 2019 йил март ойида Форс кўрфазига уюштирган сафари якунлари бўйича Яқин Шарқ институтининг (ЯШИ) ҳисоботида айтилишича, Россиянинг Форс кўрфази минтақасидаги манфаатлари энергетика, ҳарбий масалалар, хусусан қурол-яроғ савдоси ва инвестицияларни ўз ичига олади.\nШунга қарамай, бу минтақада Россия у қадар сезиларли таъсирга эга эмас.\n«Москва Форс кўрфази мамлакатлари билан иқтисодий ҳамкорликка урғу бериш муҳимлигини яхши билади, чунки унинг минтақадаги сиёсий таъсири қудратли Ғарб давлатлариникига нисбатан заифлашиб бораётганини тушунади», дейилади ЯШИ ҳисоботида.\n«Москванинг Форс кўрфазидаги таъсири нафақат АҚШнинг минтақадаги сиёсий ва ҳарбий устунлиги, балки ишончсизлик туфайли ҳам чекланиб қолмоқда», деб қўшимча қилди у.\nИшончнинг бу қадар камлиги, энг аввало, Россия-Эрон алоқаларининг яқинлиги билан боғлиқ.\nТарихан Форс кўрфази ва Россия ўртасидаги муносабатлар тижорий алмашинув ва иқтисодий битимларга асосланган дипломатик алоқалар бўлиб келган, дейди халқаро муносабатлар бўйича қатарлик мутахассис Маҳмуд Абдул Мунайм.\n«Россиянинг Форс кўрфази давлатлари билан алоқаларини бу мамлакатларнинг АҚШ билан муносабатларига таққослаб бўлмайди», деди у.\nФорс кўрфази давлатлари АҚШ билан ўзаро муносабатларни хавф остига қўйиб, Россия билан алоқаларни чуқурлаштиришга бормайди, зеро улар Россиянинг Эрон ва бошқа давлатлар билан йўлга қўйган ўзанига у қадар ишонмайдилар, деди у.\nУнинг сўзларига кўра, АҚШнинг Форс кўрфазидаги ҳозирлиги минтақа учун хавфсизлик клапани ҳисобланади, буни сўнгги воқеалар ҳам тасдиқлайди.\nУнинг сўзларига кўра, айнан шу сабабли Россиянинг АҚШ-Форс кўрфази муносабатлари ҳисобига дипломатик ва сиёсий ютуқларни қўлга киритиш йўлидаги уринишлари «беҳуда ҳаракатдир».\nВа яна Россиянинг туғма тентаклиги ҳам халақит беради.


Федерал миграция хизмати Россия ҳудудига ноқонуний кириб келган ва яшаётган 800 минг меҳнат муҳожирини “қора рўйхат”га киритди. Идора мутасаддилари бу рўйхатга миграция қонунчилигини икки ва ундан ортиқ маротаба бузганларни киритганини маълум қилди. Интернетда эса депортация қилинган ёки кириш таъқиқланган фуқароларга “Россия қайтиб киришга рухсат олиб берувчи” фирибгар “адвокат”лар сони ҳам ошмоқда.\nРоссия ФМС ноқонуний муҳожирларга карши кураш доирасида 800 минг кишининг исми-фамилияси киритилган “қора рўйхат”ни тузди.\n“Известия” нашрига берган интервьюсида Москва вилояти бўйича ФМС раҳбари Олег Молодиевский миграция қонунчилигини бузганларнинг 200 минги Москва вилоятига тўғри келишини маълум қилди.\nРоссияга кириш тақиқланган хориж фуқаролари асосий қисмини икки ёки ундан ортиқ маротаба қонунбузарлик содир этган ва мамлакатда белгиланган яшаш муддатини оширганлар ташкил этаётгани айтилди.\n- Тегишли қайд базалари асосида ташкилотимиз операторлари хориж фуқаросини қонунларни бузгани-бузмагани юзасидан текширади. Агарда ходимимиз мигрант, масалан, 90 кундан ортиқ яшаб, чиқиб кетмагани, икки ёки ундан кўп ҳуқуқбузарлик содир этгани, жаримани тўламаганини аниқласа, тегишли ҳужжатларни йиғиб, ФМС Бош бошқармасига юборади. Масалан, ўтган бир йилда операторларимиз Подмосковьеда ноқонуний меҳнат қилаётган 200 минг шахсни аниқлади, - деди журналистларга Москва вилояти ФМС бошлиғи Олег Молодиевский.\nМиграция хизмати раҳбарининг билдиришича, эндиликда мамлакат бўйлаб махсус қидириш амалиётлари ўрнига ҳужжат текшириш кучайтирилади ва шундай текшириш вақтида “қора рўйхатда” экани аниқланган шахс мамлакатдан чиқариб юборилади.\nФМС ноқонуний миграцияга қарши курашда жорий қилинган янги қоидалар аллақачон ўзига яраша натижа бера бошлаганини ҳам овоза қилмоқда. Санкт-Петербург ҳукумати Россиянинг шимолий пойтахтида мамлакат миграция қонунларига хилоф равишда меҳнат қилаётган мигрантлар сони 4 баробарга камайгани ва ўтган 2013 йилда суд орқали депортация қилинганлар сони икки баробарга кўпайганини эълон қилди.\nМосквада ҳамширалик қилаётган Сайёра Москвада мавжуд қоидаларни бузмасдан анча йиллардан бери ишлаб келаётганини айтади. У муҳожирлар орасида депорт қилинганларга “қайта кириш йўлини очиб бера оладиган адвокатлар” пайдо бўлгани тўғрисида миш-мишлар юрганини айтди.\n- “Чёрний спискага” тушаётганлар, масалан, ГАИдан штрафи борлар, ўз вақтида чегарага чиқиб келмаган ва шунақа нарушение қилганлар киритиляпти. Қонунни бузмасдан юрса бўлади: ҳеч ким ҳеч нарса демайди! Менинг документларим тоза, икки маротабалаб Украинага чиқиб келдим. Мен охирги маротаба декабрда борганимда Украинага плацкартада тўлиқ ўзбеклар боришди. Унда спискалар йўқ эди, уруш ҳам бўлмаётганди. Янги йилдан кейин чиқди. Ҳамма жойдан- Тожикистон, Ўзбекистон, Қирғизистондан бор одамлар. Чиқиб кириб кела олмаётганлар қанчаю! Ҳозир адвокатлар чиқаряпти экан – 20 минг рубль тўласа чиқариб келяпти экан, - дейди шундай гап-сўз юрганини Озодлик билан суҳбатда айтган 26 ёшли Сайёра.\nБундан олдин ҳам бир қанча ўзбекистонлик меҳнат муҳожирлари “аллақандай адвокатларга” пул бергани-ю, на пулсиз, на юридик хизматсиз қолганини хабар қилган эди.\nВазиятни ойдинлаштириш мақсадида Озодлик муҳожирларга Россияга кириш тақиғини бекор қилишга кўмаклашувчи Москвадаги адвокатлик идорасига мурожаат қилди. Исмини сир сақлашни сўраган адвокат хориж фуқароларининг ҳаммасини ҳам “қора рўйхатдан” ўчиришнинг иложи йўқлигини гапириб берди.\n- Асос керак бунинг учун. Асос бўлиб Россия фуқароси бўлган яқин қариндошларнинг мавжудлиги ёки бу шахсга янглиш ҳолда кириш йўли беркитилган бўлса, шу сабабли, аввал киришга ман этилиши сабаблари аниқланади. Кўп ҳолларда ҳақиқатан бу одамларга “яшаш муддатини бузган”, деб айб қўйилади, уларда эса патент ёки ишга рухсатномаси бор. Биз 5 минг рубльга сабабларини аниқлаб беришимиз мумкин. Россияга киришга тақиқни бекор қилиш учун эса 25 минг рубль хизмат ҳақи оламиз, - дея тушунтириш берди москвалик адвокат.\nХориж фуқаролари масалаларига ихтисослашган ташкилот аъзоси Озодлик билан суҳбатда қийин аҳволга тушиб қолган меҳнат муҳожирлари аҳволидан устамонлик билан фойдаланаётган сохта “ҳуқуқ ҳимоячилари” сони ҳам кескин кўпайиб кетганини маълум қилди. У “депорт қилинган ҳар қайси мигрантни “қора рўйхатдан” ўчириб бераман” деган фирибгарлардан эҳтиёт бўлишни сўради.\nФедерал миграция хизмати Россияда 3,7 миллион ноқонуний меҳнат муҳожири мавжудлигини тахмин қилаётганини маълум қилди.


Мутахассис бўлмаганлар аҳолини чалғитмоқда — Нурмат Отабеков вакцинация жараёни суст кечаётгани ҳақида\nШу кунгача Ўзбекистон аҳолисининг 1 млн 31 минг нафари, ёки эмланувчиларнинг 4,9 фоизи тўла эмлаб бўлинди. Битта эмлаш пункти бир кунда 70 кишини эмлаши мумкин бўлгани ҳолда 19 кишини эмлаяпти.\nТошкент, Самарқанд, Жиззах вилоятларида коронавирус эпидемияси билан боғлиқ вазият оғирлигича қолмоқда. Бу ҳақда Санитария-эпидемиологик осойишталик ва жамоат саломатлиги хизмати раҳбари ўринбосари Нурмат Отабеков «COVID-19га қарши вакциналарнинг аҳоли саломатлигига таъсири» мавзусидаги матбуот анжуманида айтиб ўтди.\n«Дунё бўйича коронавирусга чалинганлар сони 194 миллиондан ошдан, 4 миллиондан ортиқ бемор вафот этди. Албатта, бир қарашда булар бир рақам. Аммо бу рақамлар ортида жуда кўпчиликнинг фожиаси ётибди. Вазият зинҳор юмшаётгани йўқ. Ўзбекистонда ҳам коронавирусга чалинганлар сони ортиб боряпти.\nТошкент, Самарқанд, Жиззах вилоятларида аҳвол оғир. 1 апрелдан бошлаб эмлаш амалиёти татбиқ этилди. Шу пайтга қадар 9,8 млн доза вакцина олиб келинди. Шундан 8,5 млн дозаси Ўзбекистон ва Хитой ҳамкорлигида ишлаб чиқарилган вакцинадир.\nБу вакциналар тегишли тартибда рўйхатдан ўтказилган. ЖССТ томонидан ўзбек-хитой ва «Спутник V» вакциналарини фавқулодда ҳолатларда қўллашга кўрсатма берилган. AstraZeneca вакцинаси эса ЖССТ томонидан рўйхатга олинган.\nШу кунгача Ўзбекистон аҳолисининг 1 млн 31 минг нафари, ёки эмланувчиларнинг 4,9 фоизи тўла эмлаб бўлинди. Афсуски, битта эмлаш пункти бир кунда 70 кишини эмлаши мумкин бўлгани ҳолда 19 кишини эмлаяпти. Бунга соҳа мутахассислари бўлмаганларнинг ахборот тарқатиш имкониятидан фойдаланиб, аҳолини чалғитаётгани асосий сабаб бўлаётганини айтиш лозим.\nЯгона йўлимиз аҳолини эмлаш орқали касалликни енгиш эканлигини ЖССТ такрор-такрор айтяпти», дея Отабековнинг сўзларини келтирмоқда Kun.uz мухбири.\nМахсус комиссия вакили мажбурий эмланиши белгиланган 14 тоифа вакиллари вакцина олишга рози бўлмаса, уларга қандай чора кўрилиши бўйича саволга жавоб берди.\n«Махсус комиссия томонидан 14 тоифа шахслар эмланиши шарт қилиб қўйилганидан кейин бунга риоя қилмаганларга қандай чора кўрилиши бўйича ўрганиш учун Адлия вазирлигига топшириқ берилди.\nЛекин ҳозирданоқ бир нарсани айтиб ўтиш лозим – кимдир эмланувчи тоифага кирса-ю эмланмаса, у одам жамоат жойига чиқмай туради. Дейлик у сартарош бўлса, одамлар билан мулоқотни тўхтатади, уйига боради ва эпидемик вазият барқарорлашгунича одамларга қўшилмай туради», деди Отабеков.


Кетиш олдидан. Атамбоевлар давлат мукофотига лойиқ кўрилди\n01:37 / 15.11.2017\nҚирғизистон президенти Алмазбек Атамбоев мамлакат ҳудудлариниинг ижтимоий-иқтисодий ривожланиши ва иқтисодиётни мустаҳкамлашга қўшилган улкан хизматлар учун давлат мукофотлари бериш ҳақидаги фармонни имзолади. Бу ҳақда 24.kg хабар бермоқда.\nМукофотланганлар рўйхатида юзга яқин киши бор. Жумладан, III даражали «Манас» ордени билан Ўш вилояти «Маткарим» фермер хўжалиги раҳбари Жусупакмат Атамбоев, Қирғизистон Республикасининг фахрий ёрлиғи билан Тон овул кенгаши раиси Талантбек Атамбоев мукофотланган.\nМукофотланганлар орасида деҳқонлар, фермер хўжаликлари раҳбарлари, инженерлар ва экологлар бор. Амалдорлар ҳам учрайди. Жумладан, Бишкек шаҳри ҳокими Албек Ибраимов «Данк» ордени билан мукофотланган. «Данк» медали миллий энергия холдинги бошқаруви раиси Ойбек Калиевга ҳам берилган.\nИлгарироқ Алмазбек Атамбоев сўнгги йилларда «давлат мукофотлари институти деградацияга дучор бўлганлиги сабабли» Қирғизистонда давлат мукофотлари аҳён-аҳёнда берилганини айтиб ўтган эди.\nЛекин шу йилнинг ўзидаёқ президент бунгача уч марта давлат мукофотларини тарқатган эди: октябрда, июлда ва мартда.\nҚирғизистон бош вазирлигига номзод маълум қилинди\nДепутатлар Сапар Исаковга парламентда чиқиш қилишга йўл қўйишмади\nҚирғизистон президенти ҳукуматни истеъфога чиқарди


Kutubxona - Nabi Jaloliddin. Sevgi (hikoya) / Kiril\nSiz shu sahifadasiz: Nabi Jaloliddin. Sevgi (hikoya) / Kiril\nАсар номи Севги (ҳикоя)\n— Ҳодий. Яқинда армиядан келган... Энангди эмгур жуда ёмон солишади-да. — Шу билан шеригимнинг киройи таърифию, менинг саволларимга ҳам нуқта қўйилди.\nАна, Ойгул унинг ёнидан айланиб ўтиб кетмоқчи бўлди. Лекин Ҳодий ўтказмади. Қизнинг қўлидан маҳкам тутиб, ўзига торта бошлади. У бу орада биров кўриб қолмаяптими, дегандай атрофга аланглаб ҳам қўярди. Шу пайт унинг кўзи менга тушдими, ҳар ҳолда мен томонга қараб, бир оз тикилиб қолди. Юрагим «шув» этиб кетди, қандай қилиб ўтириб олганимни сезмабман. Дўқиллаб ураётган юрагимни хийла босиб, ярим ўтирганча ҳалиги ёққа мўралаганимда Ойгул югургидай бўлиб шу томонга келарди. Ҳодий эса кўринмасди. Негадир ўрнимдан тургани уялдим. Ерга астойдил ўтирволдим-да, бармоқларим билан кесақларни майдалай бошладим. хаёлим эса Ойгулда эди. Юрагим яна қинидан чиқиб кетгудай дўқилларди. Ана, ғўзалар баралла шитирлай бошлади, қадам товушлари ҳам аниқ эшитилмоқда. Ҳозир у рўпарамга етиб келади... Қиз тўхтади. Мен унинг кўзларига қарашга ботинолмай, бошимни кўтардим, холос. Ундан садо чиқмади. Ана шунда кўзларим беихтиёр унинг кўзларига тушди. Кўзлари жиққа ёш эди. Ҳадеб ўнг қўли билан чап қўлининг билагини силарди. Билаги қип-қизил эди, қонталаш бўлиб қолганди. Мен яна кўзимни олиб қочдим, нафасим ичимга тушиб кетди. У эса қизлар томонга қайрилди.\nБу маҳал мен энди ўзимни ўзим ёмон кўра бошлагандим. Қўрқоқлик қилганимдан уялардим ва менинг мурғак орим оҳига бу кенг далалар ҳам торлик қилаётгандек эди. Умуман ҳозир бу ерлардан бошимни олиб кетгим келар ва ҳеч қурса мана шу жойда бошимни кўтар-май ўтиришни, мени ҳеч ким кўрмаслигини истардим, жуда-жуда истардим... Кимдир чақиргандай бўлди. Ҳа-ҳа, бу Ойгулнинг овози эди, у мени чақирарди. Аста ўрнимдан турдим, минг бир андиша билан унга қара¬дим.\nОчиғи, мен унинг овозидаги ўзгаришдан лол эдим. Унинг овози қанақадир дағаллашганмиди-эй, йўқ-йўқ, тўғрироғи, фармонраво эшитиларди. ҳўллас, энди у негадир жуда дадил гапирарди. Бу менга алам қилди. Агар ўша Ҳодий деганлари яна келадиган бўлса, муштлашишни дилимга тугиб қўйдим. Аслида бу аламим ҳам ҳолва экан. Кечга яқин ҳамма терган пахталарини йиғиштириб қолади. Мен ҳар куни бунақа маҳалда Ойгулнинг ўз пахтасини тезроқ тугиб бўлишини ва нажот кутиб, ийманиб туришини кўришни истардим. Сўнг эса «пахтасини тарозигача кўтариб олиб чиқиб берардим. Аммо бугун... Энди у ийманиб ўтирмади, мени чақирди-да, пахтасини кўтаргизиб қўйишимни сўради. Буни қарангки, мен ҳам «йўқ, ўзим олиб чиқиб бераман», деёлмадим, унинг айтганини қилиб қўя қолдим. Ана шунда бутун вужудимни алам ёндирди, киприкларимнинг ости ачишиб, кўзларимга ёш сизди.\nҲодий эртасига ҳам кўринмади...\nОйгул унинг имоси билан қизлар даврасидан ажралиб чиқиб, ортидан шийпоннинг орқасига ўтиб кетди. Тавба, яна менинг ичимда нимадир ғимирлай бошлади — рашкмиди у, аламмиди, билмадим! Ўрнимдан туриб, аста шийпоннинг ёнбошига бордим. Деворга суяниб, бинонинг ортига мўраладим. Ҳа, катта тол тагида Ҳодий билан Ойгул рўбарў туришарди. Ҳодий нималарнидир гапирар, Ойгул эса ерга қараган кўйи жимгина тингларди. Ўзимни яна ёнбошга олдим. Юрагим дукиллаб, энтика бошладим. Орқам билан деворга қаттиқ суяндим, кўзларимни юмдим. Тағин қасос ўти вужудимни қиздира бошлади. Назаримда, ҳозир айни пайти эди. Мендан Ҳодийнинг олдигача ўн қадамча бор. Бор кучим билан югураман-да, қорнига калла соламан. Шу хаёлда рақибим томонга яна бир бор мўраладим. Улар ҳамон ўшандай туришарди... Демак, қорнига калла соламан. Йигитиб олсам бас, у ёғига тепкилаб ташлайман. Бу пайт юрагим қинидан чиқиб кетгудай урар, энтикиб-энтикиб ҳансирардим. Қўлларимни силкиб, панжаларимни тез-тез қимирлатиб, пайларимни кучли зўриқишга тайёрлаган бўлардим. Гўё ҳозир менга керақли кучни девор берадигандек унга янада каттиқроқ суянардим. Чопишга шайланаётган от мисол оёқларимни кўтариб-кўтариб, депсиниб қўярдим. Ниҳоят тайёр бўлдим шекилли, юрак уришим меъёрга кела бошлади, муштларим маҳкам ту¬гилди. Шу кўйи бошимни хиёл эгиб, зарб беришга тайёрланганимдан елкаларимни бир оз қисиб, наъра тортганча рақибим томонга югурдим. Ҳа-ҳа, ҳайқирганча югурдим. Кўзларимни эса маҳкам юмиб олгандим, ҳозир гўё бутун вужудим кўзга айлангану, унга Ҳодийнинг сурати муҳрланиб қолганди.\nШийпоннинг нариги тарафидан гўдакнинг йиғлагани эшитилди...\nЮрагим оқиб борарди, унга қўшилиб мен ҳам оқардим...\n"http://www.kutubxona.com/wiki/index.php?title=Nabi_Jaloliddin._Sevgi_(hikoya)_/_Kiril&oldid=13553" dan olindi


Бугунги қаҳрамонимиз халқ тилида Зиёвуддин қори номи билан танилган таниқли дин пешвосидир.\nУ собиқ совет даврида Ўзбекистонда танилган йирик аҳли илмлардан бири, 1957-1982 йиллар оралиғида Ўрта Осиё ва Қозоғистон мусулмонлари диний идорасининг раҳбари ва Ўзбекистон тарихидаги иккинчи муфтий бўлган.\nУ киши ўтган галги қаҳрамонимиз Эшон Бобохоннинг ўғлидир.\nЎтган сафар айтганимиздек, тақдир тақозоси билан Бобохонлар сулоласи 1943 йилдан то 1989 йилга қадар Ўрта Осиё ва Қозоғистон мусулмонлари диний идораси раиси, муфтийлик лавозимида бўлган.\nЗиёвуддин Бобохонга муфтийлик собиқ совет ҳукуматининг рухсати билан у кишининг отасидан мерос ўтган. Ўз навбатида Зиёвуддин қори бу ловозимни ўз ўғли Шамсиддин ибн Зиёвуддинга ўтказган.\nАввал айтганимиздек, биз ўзбек имомлари туркумини бошлар эканмиз, имкон қадар кенгроқ даврни олишга ҳаркат қилдик ва ҳозирча қулочимиз Ўзбекистонда илк диний идора ташкил қилинган давр – 1943 йилга қадар етди.\nШайх Зиёвуддин ибн Бобохон ҳақида расмий манбалар маълумоти\nЗиёвуддин ибн Эшон Бобохон 1908 йилда Тошкент шаҳрида туғилган.\n12 ёшида Қуръонни ёд олган. 1920 йили “Кўкалдош” мадрасасига ўқишга кирган.\nИккинчи жаҳон урушидан олдин ва кейинги даврларда ўз отаси — 1943 йилда Ўрта Осиё ва Қозоғистон мусулмонлари диний идорасига асос солган ва унга раҳбарлик қилган муфтий Эшон Бобохонга кўмакчи бўлган.\n1947-1948 йилларда Қохирадаги ал-Азҳар университетининг шайхларидан –Абдуллоҳ Фуққоий ва Ҳофиз Тийжонийлардан дарс олиб, сўнгра Макка ва Мадина шаҳарларига бориб билим олиб қайтган.\n1948 йилда диний бошқарма раисининг ўринбосари, 1957 йилда - Эшон Бобохон вафотидан кейин Ўрта Осиё ва Қозоғистон мусулмонлари диний бошқармасининг раиси этиб тайинланган.\nУ кишининг ташаббуси билан 1961 йилда диний бошқарма қошида Халқаро алоқалар бўлими ва тўрт тилда “Совет шарқи мусулмонлари” номли журналини чоп этиш йўлга қўйилган.\n1971 йилда Тошкентда Имом Бухорий номли олий маъҳад (ислом институти) очилганидан сўнг бу олий ўқув юрти ишларига бош-қош бўлган ва шунингдек, СССР ҳудудида Қуръоннинг чоп этилишига раҳбарлик қилган.\nШайх Зиёвуддинхон Бобохон 1982 йилда вафот этган.\nАбдулазиз Мансур: Совет давридаги муфтийликнинг юки оғир эди\nЎзбекистон мусулмонлар диний идораси раиси ўринбосари, шайх Абдулазиз Мансур Зиёвуддин қорининг қўлида етти йил таълим олган.\n- Ўша даврда бир ëқдан даҳрийлик сиëсати, социализм, коммунизм ташвиқоти бўлиб турган пайт. Бошқа бир ёқдан диндорларга қатағонлар бўлган, уламоларнинг кўплари хорижий мамлакатларга бошпана излаб кетган, қолганлари муросаи-мадора қилиб ишлаб ëки қиëфасини ўзгартириб, уламо эмас деҳқонми, косибми шаклида юрган бир пайтда муфтий бўлишнинг ўзи осон бўлмаган. Чунки ҳам шариатни, ҳам сиëсатни мувофиқлаштириш керак эди.\nЗиëвуддин қори акадек ислом дини таълимотини чуқур биладиган ҳамда замонани ҳам, сиëсатни ҳам яхши тушунадиган инсонни Оллоҳ таоло тайëрлаб қўйган экан. Мана ўзимиз тирик гувоҳи бўлдик. Қойил қолардимки, бу кишининг сўзларини ўша пайтда ëзиб олиб, таҳлил қилинарди-да юқори идораларда. Халқимиз ҳам ислом динидан узоқлашиб кетган, фарзу суннат, ҳалол-ҳаромлардан ҳам анча бехабар бўлиб турган пайтда Зиëвуддин қори ака ҳам ислом динини имкониятлари борича тарғиб қилиб, ҳам сиёсатни олиб бордилар, - дейди Шайх Абдулазиз Мансур.\nҲозир муҳожиратда бўлган таниқли имом Обид қори Назаров ҳам ўз даврида Зиёвуддин қори ёнида шогирдлик қилган диндорлардан биридир.\nУ кишига кўра ҳам, муфтий Зиёвуддин қори асосий эътиборни имкон қадар диний таълимни кучайтиришга қаратган.\n- Масжидлар очилишида, китоблар, асосан Қуръони Карим чоп этилишида ва Ҳаж зиёратини уюштиришда хизматлари жуда ҳам катта бўлган, деб биламан. Чунки четга борадиганлар ўша пайтда номма-ном Москвадан, КГБ идорасидан тасдиқланарди. Кейин Ўзбекистон КГБсидан суҳбатдан ўтиб, уларга маслаҳат, кўрсатма, буйруқ, топшириқлар берилиб, бир неча томоннинг розилиги олингандан кейин Ҳажга борарди одамлар.\nЗиëвуддин қори акалар зиёратчиларни иложи борича кўпайтиришга ҳаракат қилишган. Масжидларнинг кўпроқ бўлишига, китоблар, Ҳажга борадиганлар, четга бориб ўқийдиганлар сонини кўпайтиришга булар қўлларидан келганча берилган имконият доирасида курашган, - дея хотирлади Обид қори Назаров.\nСобиқ совет даврида Ҳаж зиёрати\nБобохонлар сулоласи муфтийлик қилган собиқ совет даврида СССРлик мусулмонларни ҳажга жўнатиш амалиёти йўлга қўйилган эди.\nТарихий маълумотларга кўра, бу ташаббус аввалида Эшон Бобохон бўлган.\n- Зиëвуддин қори акадан олдинроқ, оталарининг даврларида 1945 йилдан бошланган Ҳажга бориш. Лекин у ҳам чекланган миқдорда эди. Совет Иттифоқи бўйича 15-25 кишидан ошмаган ўша пайтдаги ҳожиларнинг адади. Қаранг, шундай катта мамлакатда ўша пайтда расмий ҳисоботларда 60 миллион мусулмон бор, дейилар эди. 60 киши ҳам эмас 20 киши атрофида ҳажга боришган.\nМосквадан белгилаб қўйилган бу ададни биттага ошириб ҳам бўлмас эди. Талабалар ҳам ўқув юртларига шунга яраша чекланган миқдорда қабул қилинарди. Зиëвуддин қори ака даврида ҳам ҳожиларнинг адади ошмаган. Ҳожиларнинг сони мустақиллик шарофати билан кўпайиб бориб ҳозир мана 5000 нафар фуқаромиз Ҳажга, 6000 нафар фуқаромиз Умрага бораяптилар ҳар йили, - дейди Абдулазиз Мансур.\nОбид қори Назаров эса ўша даврда ҳажга борган оз сонли ўзбекистонликлардан биридир.\n- Мен Шамсиддин Бобохонов билан бирга Ҳажга борганман 1988 йилда. Диний идоранинг раҳбари ҳал қилган буни. Улар тавсия қилган ва у ëқдагилар тасдиқлаган. Мен ўшанда Тилла шайх масжидида Абдурашид қорига ноиб эдим. У вақтларда ҳажга боришига ҳукумат рози бўладиган кишиларга “ариза ëзинг”, деб диний идора раҳбарларининг ўзи айтарди. “Ариза ëзинг”, деган сўзни эшитиш “иш ҳал бўлибди”, дегани эди ва бу катта бахт эди, - деб хотирлайди Обид қори Назаров.\nО.Назаров: Рус аскари қўлидаги Қуръон қиммати\nҲар икки уламо – Обид қори Назаров ҳам, Шайх Абдулазиз Мансур ҳам Зиёвуддин қорининг бевосита ёнида бўлган, уни яқиндан таниган уламолардир.\nБиз улардан Зиёвуддин қорининг шахсига оид хотираларини ҳам сўрадик.\nОбид қори Назаров у кишининг саховатпешалиги ва ислом илмига ҳурмати акс этган бир воқеани хотирлади.\n- Бир куни идорага Афғонистондан қайтган рус аскари кирди ва унда Қуръон китоби борлигини, 200 рублга сотишини айтди. Котибимиз кириб: "Қори ака, шунақа биттаси келиб, Қуръон китобини сотмоқчи. 200 рубл деяпти, лекин тушиши мумкин экан", деди. Зиёвуддин қори ака: "200 рубл берворинглар", дедилар. Котиб: "Бундан арзонроқ айтсак ҳам рози бўлади", деган эди қори ака сўраганини бериш кераклигини айтган эдилар.\nЯъни, буни бир тарафдан қори аканинг саховатпешалиги, десак, иккинчи тарафдан, шу муқаддас китобнинг ҳар кимнинг қўлида хор бўлмаслигини, ўз эътиборига лойиқ жойда бўлиши кераклигини қадрлагани кўринади. У киши шунақа ҳар бир нарсага эътиборли, зийрак киши эдилар, - деб хотирлайди Обид қори Назаров.\nА.Мансур: Бир қарор масъулияти\nШайх Абдулазиз Мансур Зиёвуддин қорининг ёнида сўнгги кунларига қадар бирга бўлган.\nУ киши устозининг сўнгги кунларига боғлиқ бир хотирани тилга олди.\n-Вафотларидан икки йил аввал у кишининг кўзлари кўрмай қолган. Аммо бунга қадар кутубхонамиздаги ҳамма китобларни ўқиб чиққан эканлар. Чунки охирги вақтларида менга: "Фалон токчадаги китобни олиб келиб, фалон бобини ўқиб беринг", деб тез-тез айтар эдилар. Айниқса, муфтийликни авлодларга қолдиришга оид, аввалги амирликларни кейинги авлодларга қолдириш ҳақидаги бобларни қайта-қайта ўқиттирар эдилар.\nБир томондан қойил қолардимки, ўша китобларнинг ҳамма бобларини ёддан билардилар. Энди-энди ақлим етяптики, у киши вафотларидан олдин муфтиятни кимга қолдириш масаласини узоқ ўйлаган эканлар. Балки бу ишнинг ўта масъулияти оғир бўлганиданми, ҳатто, ўғилларига қолдириш масаласини ҳам узоқ ўйлаган эканлар, деб тушунаяпман-да ҳозир, - дея хотирлайди Шайх Абдулазиз Мансур.\nМуқояса: Собиқ совет замони ва мустақил Ўзбекистон\nТақдир тақозоси билан Ўзбекистонда қолиб, мусулмонлар идораси раиси ўринбосарига муовин бўлган шайх Абдулазиз Мансур ҳам, аксинча, Ўзбекистонни тарк этиб муҳожиратга юз тутган уламо Обид қори Назаров ҳам собиқ совет даврининг дин устидан назорат ўта қаттиқ ва кескин бўлган даврида Ўрта Осиё ва Қозоғистон мусулмонлари диний идорасига раис бўлган Зиёвуддин Бобохоннинг хизматини юқори баҳолайди.\nУларга кўра, ўша кезларда замон оғир эди. Сиёсат кескин эди.\nХусусан, Обид қори Назаров суҳбат орасида у даврни "Худди бугунгидек динга қарши бўлган сиёсат ўта шавқатсиз давр эди", дея таърифлаб ўтди.\n- У даврда масжидларнинг аҳволи бугунгидек оғир эди. Марказ рухсат берган миқдорда масжидлар ишлар эди. Бирорта ортиқча масжид очиш имконсиз эди. Зиёвуддин қори акалар марказ берган имконият даражасида масжидларни бошқарар ва айни кезда рухсат берилган ўқув юртларидаги таълимни кучайтиришга ҳаракат қилар эдилар, - дейди Обид қори Назаров.\nБиз бу гал ҳам собиқ совет даврида ўзбекистонлик мусулмонларга раҳбарлик қилган дин пешвоси ҳақида имконимиз қадар хотирладик.\nУшбу туркумдаги кейинги қаҳрамонимиз эса ҳозирча Шайх Зиёвуддин Бобохонга замондош Алихонтўра Соғунийдир.\nМарҳамат, бу киши ҳақида билганларингиз бўлса,\nбизга мактуб ёзинг: ozodlikmail@gmail.com, ozodlikweb@rferl.org


Қирғиз наркокурьерларидан гашишни қабул қилган фуқаро ушланди\nҚирғиз наркокурьерлари чегарада улоқтириб берган гашишни қабул қилиб олган фуқаро ушланди\nҚирғизистонлик наркокуръерлар чегарада улоқтириб берган “гашиш”ни қабул қилган фуқаро қўлга олинди\nТОШКЕНТ, 17 янв — Sputnik. ДХХнинг Андижон вилояти бўйича бошқармаси ходимлари Чегара қўшинлари ҳарбий хизматчилари ҳамда вилоят ички ишлар бошқармаси ходимлари билан ҳамкорликда ўтказган тезкор тадбирида Андижон туманида яшовчи, 1992 й.т. фуқаро Хўжаобод туманига бориб, қирғизистонлик наркокурьерлар томонидан давлат чегарасидаги сим тўсиқлар ва унга параллел равишда ўрнатилган девор устидан улоқтириб ўтказиб берилган 3 кг 860 гр “гашиш” моддасини қабул қилиб олган вақтида ушланди.Андижон вилоятида кузатилган яна бир ҳолатда эса 1980 й.т., муқаддам бир неча бор судланган фуқаро ёнида 110 дона флаконда “Тропикамид” кучли таъсир қилувчи дори воситаси борлиги аниқланиб, процессуал тартибда расмийлаштириб олинди.ДХХнинг Наманган вилояти бўйича бошқармаси ходимларининг Божхона қўмитаси ходимларини жалб этган ҳолда ўтказган тезкор тадбирида Тошкент шаҳри томон ҳаракатланиб кетаётган, Наманган шаҳрида яшовчи, 1987 й.т. фуқаро бошқарувидаги “Ласетти” русумли автомашина Қамчиқ довонида тўхтатилди. Автомашина кўздан кечирилганда, унинг салон қисмида ва юкхонасида 1680 дона флаконда “Тропикамид” кучли таъсир қилувчи дори воситаси борлиги аниқланиб, ўрнатилган тартибда олиб қўйилди. Шунингдек, мазкур дори воситалари Тошкент шаҳрида яшовчи, 1984 й.т., муқаддам судланган фуқарога олиб кетилаётганлиги маълум бўлиб, у ҳам ҳибсга олинди.\nўзбекистон, қирғизистон, наркотик моддалар, давлат хавфсизлик хизмати (дхх)\n17:18 17.01.2022 (янгиланди: 17:34 17.01.2022)\nҚирғизистонлик наркокурьерлар чегарада улоқтириб берган “гашиш”ни қабул қилган фуқаро қўлга олинди\nТОШКЕНТ, 17 янв — Sputnik. ДХХнинг Андижон вилояти бўйича бошқармаси ходимлари Чегара қўшинлари ҳарбий хизматчилари ҳамда вилоят ички ишлар бошқармаси ходимлари билан ҳамкорликда ўтказган тезкор тадбирида Андижон туманида яшовчи, 1992 й.т. фуқаро Хўжаобод туманига бориб, қирғизистонлик наркокурьерлар томонидан давлат чегарасидаги сим тўсиқлар ва унга параллел равишда ўрнатилган девор устидан улоқтириб ўтказиб берилган 3 кг 860 гр “гашиш” моддасини қабул қилиб олган вақтида ушланди.\nДХХнинг Наманган вилояти бўйича бошқармаси ходимларининг Божхона қўмитаси ходимларини жалб этган ҳолда ўтказган тезкор тадбирида Тошкент шаҳри томон ҳаракатланиб кетаётган, Наманган шаҳрида яшовчи, 1987 й.т. фуқаро бошқарувидаги “Ласетти” русумли автомашина Қамчиқ довонида тўхтатилди.\nАвтомашина кўздан кечирилганда, унинг салон қисмида ва юкхонасида 1680 дона флаконда “Тропикамид” кучли таъсир қилувчи дори воситаси борлиги аниқланиб, ўрнатилган тартибда олиб қўйилди. Шунингдек, мазкур дори воситалари Тошкент шаҳрида яшовчи, 1984 й.т., муқаддам судланган фуқарога олиб кетилаётганлиги маълум бўлиб, у ҳам ҳибсга олинди.


Ўзбекистон Эрондан картошка ва мева-сабзавот импортини кескин оширди\nЎзбекистон 2021 йилда Эрондан мева ва сабзавотлар импортини кескин оширди, дея хабар бермоқда EastFruit.\n2021 йилнинг биринчи уч чорагида Эрон Ўзбекистонга 30,3 миллион долларлик мева-сабзавот маҳсулотлари етказиб берди. 2020 йилнинг шу давридаги кўрсаткич эса 5,4 миллион долларни ташкил қилган.\nИмпорт ҳажмининг асосий ўсиши картошка сегментига тўғри келди. Ўзбекистон 17,6 миллион долларга 126,4 минг тонна Эрон картошкасини импорт қилган, аввалги мавсумларда эса Эрон картошкаси Ўзбекистонга етказиб берилмаган эди.\nКартошкадан ташқари, Эрон Ўзбекистонга хурмо етказиб беришни ҳам кескин кўпайтирди - 5,4 баробар. 2021 йилнинг тўққиз ойида Ўзбекистонга 6,9 минг тоннадан ортиқ Эрон хурмоси олиб кирилди. Белгиланган даврда мамлакатга Эрон кивисини етказиб бериш ҳажми икки баробарга, писта - 60 фоизга, янги олма - 20 фоизга ва саримсоқпиёз 2,2 баробарга ошди.\nЭрондан Ўзбекистонга етказиб берилаётган мева-сабзавот турлари кескин кенгайгани қайд этилган. Эрондан Ўзбекистонга сўнгги йилларда умуман олиб кирилмаган картошкадан ташқари, 2021 йилда қалампир, тарвуз, помидор, қовоқ, янги салат, сабзи, бодринг, бақлажон, майиз ва қуритилган сабзавотлар каби янги маҳсулотлар келтирилди. Бироқ, бу сабзавот ва меваларнинг импорти ҳажми нисбатан паст, қуритилган сабзавот ва қалампир эса 100 тоннадан ортиқ ҳажмда етказиб берилди.\nТескари йўналишда, яъни Ўзбекистондан Эронга сабзавот ва мевалар етказиб берилмаган.


Белоруссия ўз электромобилини ишлаб чиқаради - Carzone.Uz\nБеларусь республикаси 2018 йилнинг майидан икки турдаги электромобилни ишлаб чиқара бошлайди. Минск областидаги “Юнисон” заводи Хитойнинг Zotye компанияси ҳамкорлигида электромобиль йиғиш билан шуғулланади.\nШаҳар машинаси бўлмиш Zotye E200EV 83 от кучига эга асинхрон электромотор билан жиҳозланади. Унинг аккумуляторлар блоки 24,5 кВт•соат қувватга эга. Бу электромобиль тўхтамасдан 220 км йўл юра олади, дегани.\nИккинчи электромобиль Z500EV седани бўлиб, унга 129 от кучига эга мотор ўрнатилади. Йўл захираси 250 км. Хитой концерни уни премиум авто деб ҳисоблашига сабаб салони чарм билан қоплангани ҳамда каттакон мултимедиа экрани борлигидир.\nҲозирча, нархлар борасида аниқ маълумот йўқ, аммо ситикар 17 минг, седан эса 22 минг долларга сотилиши тахмин қилинмоқда. Беларус электромобиллари МДҲ бозорига ҳам кириб келади.


Петербург губернаторининг собиқ муовини: “Владимир Владимирович, сизни лақиллатишди”\n25 май 2022, Тошкент вақти: 02:07\nСобиқ юқори мартабали мулозим, вазир, Кострома вилояти губернатори (Слюняев фамилияси билан) ва Петербург губернатори муовини лавозимларида ишлаган Игорь Албин ўз телеграм-каналида миллий телевидение ёйинида Украинага ядровий зарба йўлланиши эҳтимоли ҳақида гапирган RT раҳбари Маргарита Симоньян ва телебошловчи Владимир Соловьёвларни қаттиқ танқид қилди.\nСобиқ мулозим президент Владимир Путинни “лақиллатишган”и, россияликлар ядровий урушни истамаслиги ҳақидаги мулоҳазалари билан ҳам ўртоқлашган.\nАлбин исмларни тилга олмаган ҳолда шундай ёзган: “Палидлар ва пропагандонлар жаҳаннамда ёнадилар! Владимир Владимирович, улар Сизни роса лақиллатишди. Гап болаларимиз ва набираларимиз ҳақида боряпти! Сизнинг ҳам фарзандларингиз, набираларингиз бор! Бу аблаҳларни тўхтатинг! Уруш кетаётган пайтда ўзингникини танқид қилмаслик керак! Лекин бу фахрланадиган нарса ҳам эмас. Ядровий урушда ҳеч ким ғолиб бўлмайди! Кечиринг, дўстлар”.\nСобиқ мулозим Албин RT раҳбари Симоняннинг 27 апрель куни “Вечер с Владимиром Соловьёвым” дастури ёйинидаги “Ё Украинада мағлуб бўламиз, ёки Учинчи жаҳон уруши бошланади... Ўзимизни, раҳбаримиз Путин Владимир Владимировични билганим учун ҳаммаси ядровий зарба билан тугашига илгари ақл бовар қилмаган бўлса, энди шунақа бўлиши мумкинлигига тобора кўпроқ ишоняпман”, деган сўзларига муносабат билдирган. Симоньяннинг бу гапига жавобан Соловьёв: “Биз жаннатга кирамиз, улар шунчаки тўнғиз қўпишади”, дея Путиннинг машҳур иборасини такрорлаган.\n28 апрелда Владимир Путин яна бир карра, урушга четдан аралашув бўлган тақдирда Россия “яшин тезлигида зарба” беришга шайлигини айтган. У айнан ядровий қуролни тилга олмаган, балки ядровий доктринага хос “жавоб-муқобала зарбаси” терминини қўллаган, шунингдек Россия ҳеч бир мамлакатда бўлмаган қуролларга эга эканини айтган.\nАҚШ президенти Жо Байден 28 апрелдаги чиқишида Путиннинг сўзларини изоҳлар экан, мазкур риторикани “бемулоҳаза” деб атаган.\nРоссия ТИВ вакили Мария Захарова 28 апрель оқшомида “Фейсбук”да “руслар ядровий уруш билан таҳдид қилишмоқда” деган тезис “ёлғон ва туҳмат” экани ҳақида ёзган. Бунга далил сифатида у Россия билан бошқа ядровий давлатлар раҳбарлари ўртасида имзоланган ядровий урушга йўл қўймаслик тўғрисидаги ҳужжатни ҳамда Сергей Лавровнинг сўзларини келтирган. Аммо Захарова Путиннинг сўзларига изоҳ берган эмас.